ישיבת מליאה, כנסת 24, פרוטוקול מספר 92, 2021-12-28 00:00

מיקי לוי: היום יום שלישי, כ"ד בטבת התשפ"ב, 28 בדצמבר 2021.

מיקי לוי: אני מתכבד לפתוח את ישיבת מליאת הכנסת.

מיקי לוי: הודעה למזכירת הכנסת, בבקשה.

ירדנה מלר-הורוביץ: תודה.

ירדנה מלר-הורוביץ: ברשות יושב-ראש הכנסת, הינני מתכבדת להודיעכם, כי הונחה היום על שולחן הכנסת, לקריאה ראשונה, מטעם הממשלה, הצעת חוק שירות לאומי-אזרחי (תיקון מס' 4), התשפ"ב–2021.

ירדנה מלר-הורוביץ: תודה.

מיקי לוי: תודה רבה.

מיקי לוי: נאומים בני דקה.

מיקי לוי: בבקשה, הצבעה.

מיקי לוי: בבקשה, חבר הכנסת מעוז.

יצחק פינדרוס: - - -

אבי מעוז: 39.

אבי מעוז: אבל אני רוצה לבקש, אדוני היושב-ראש, מתקיימים דיונים בוועדות, ובוועדת הפנים ובוועדת הכנסת יש עכשיו הצבעות.

מיקי לוי: כן, אני אישרתי את זה.

מיקי לוי: אם יש מישהו שיש לו שאילתה – זה מה ששאלתי עכשיו – יעצרו את ההצבעה באותה ועדה כדי שבעל השאילתה או חבר הכנסת שאמור לשאת את השאילתה יבוא הנה.

אבי מעוז: או שאילתה או נאום בן דקה.

מיקי לוי: נדמה לי שאדוני לא היה איתנו לפנות בוקר.

מיקי לוי: נשארו כאן חמישה-שישה חברי כנסת מהאופוזיציה לעומת 16 מהקואליציה.

מיקי לוי: היה טרלול נוראי, דיברו על מגילת אסתר.

מיקי לוי: זה בסדר.

מיקי לוי: מ-05:00 עד 09:00 החזיקו כנסת שלמה, כשלא היה פה אף חבר כנסת מהאופוזיציה - - -

יצחק פינדרוס: אני הייתי פה, אדוני.

יצחק פינדרוס: יצאתי מפה ב-08:00.

יצחק פינדרוס: אני יצאתי מפה ב-08:00.

מיקי לוי: יכול להיות.

מיקי לוי: כי אתה היית אמור לשאת דברים, נכון?

יצחק פינדרוס: הייתי גם לפני, גם אחרי.

מיקי לוי: אבל בשעה 09:00, בשעה 09:00, כשלא היה פה אף אחד, אחרון הדוברים מגיש לי הצבעה שמית.

מיקי לוי: אמרתי: תמשוך את ההצבעה השמית כי הציבור הגדול רואה שקוראים בשמו של חבר כנסת והוא לא נוכח.

מיקי לוי: יש איזשהם גבולות שלא עוברים; הבוקר עברתם את זה.

אורנה ברביבאי: - - -

מיקי לוי: לכן אני אומר לכם, אם היינו חוסכים רק שעתיים מהבוקר והייתי יכול לשלוח חברי כנסת קצת לנוח ולתת לבניין הזה קצת לנוח, יכולנו לפתוח את הוועדות יותר מוקדם, ואז לא היה צורך בזה.

מיקי לוי: מכיוון שהוועדות חייבות לעבוד, הוועדות יעבדו.

מיקי לוי: אם יהיה צורך, נעבוד גם ביום חמישי.

מיקי לוי: עד שהצלחתי לייסד את ועדת ההסכמות, אנשים ביטלו אתמול את ועדת ההסכמות.

מיקי לוי: חבל.

מיקי לוי: חבר הכנסת מעוז, בבקשה.

אבי מעוז: אדוני היושב-ראש, יש לי תשובה על דברי כבודו, אבל אני מעדיף - -

מיקי לוי: אני אשמח, אני אשמח להשכיל.

אבי מעוז: - - נאום בן דקה, ולאחר מכן אני ארד לוועדה.

אבי מעוז: פשוט בוועדה מתנהלת הצבעה עכשיו ואני צריך לנמק הסתייגויות.

מיקי לוי: אז אני מבטיח לך שתרד לוועדה – באיזו ועדה מדובר?

אבי מעוז: ועדת הפנים.

מיקי לוי: נא לעצור את ההצבעות בוועדת הפנים עד שחבר הכנסת מעוז יחזור בחזרה לוועדה.

מיקי לוי: זו הוראה חד-משמעית שלי: לא יתקיימו הצבעות בוועדות השונות כאשר חבר כנסת נדרש למליאה.

אבי מעוז: זה כל מה שביקשתי – את ההבהרה הזאת מכבודו.

מיקי לוי: יש הוראה חד-משמעית שגם בהצעות לסדר-היום, כשחברי הכנסת יהיו חייבים להיות פה – יעצרו את הוועדה שהם אמורים להשתתף בה.

אבי מעוז: תודה רבה.

מיקי לוי: בבקשה.

מיקי לוי: חבר הכנסת פינדרוס, לא שמעתי.

יצחק פינדרוס: שלי השאילתה הראשונה לשר לביטחון פנים, מייד אחרי היום המיוחד, ואני בוועדת הפנים.

מיקי לוי: אז לכן ועדת הפנים תחכה לך, תעצור את דיוניה.

מיקי לוי: בבקשה רק לוודא את זה, למרות שמזכירת הכנסת מוודאת את זה דרך מזכירת הוועדה.

מיקי לוי: לא יתקיימו הצבעות בוועדות כשחבר כנסת נדרש לפה.

מיקי לוי: אני הבהרתי את זה לכל יושבי-הראש.

אבי מעוז: אבל מה שצריך עוד זה שלא יעבור תורי כשאני לא נמצא שם ולא ייתנו לי לנמק את ההסתייגויות שהגשנו.

מיקי לוי: תחזור ואני אעמוד על זכותך לנמק את ההסתייגויות שלך.

מיקי לוי: פשוט לא השארתם לנו ברירה מהיום בבוקר.

מיקי לוי: יכולנו לחסוך כמה שעות.

אבי מעוז: לא, אין לנו טענות.

אבי מעוז: אנחנו משחקים במשחק דמוקרטי - - -

מיקי לוי: לי יש טענות על הבוקר.

אבי מעוז: אנחנו משחקים משחק דמוקרטי, אדוני, אנחנו מנצלים את הכלים הדמוקרטיים שעומדים לרשותנו - - -

מיקי לוי: אני מכבד אותם ואני אעמוד על זכותכם לנצל אותם.

אבי מעוז: נאום הנדסת תודעה מס' 39, והפעם על הסחות הדעת של ראש הממשלה בנט.

אבי מעוז: רק הסתיימו ימי השבעה על הקדוש יהודה דימנטמן, השם ייקום דמו, וממשלת השמאל, באטימות שלא נתפסת, אצה-רצה להרוס מבנים בישיבת חומש.

אבי מעוז: ראש הממשלה בנט אמר אתמול שהישיבה פונתה בעבר גם בממשלת נתניהו-סמוטריץ' ושעכשיו היא לא פונתה.

אבי מעוז: זאת הנדסת תודעה משולשת – גם בניסיון המיתוג השקוף הזה של ממשלת נתניהו-סמוטריץ', כאשר ידוע שכשסמוטריץ' כיהן כשר בממשלה, בנט היה שר הביטחון, וממילא הפינוי היה באחריותו, גם בשקר כאילו הרס בתי משפחות ופנימיות זה לא הרס של חלק מהישיבה, ובעיקר בכך שמדובר בניסיון להסיט את הדיון מההתנהלות הנפשעת של הממשלה, שמעניקה פרס לטרור כאשר דם הנרצח עודנו חם.

אבי מעוז: אני ממליץ לאזרחי ישראל שלא ליפול בפח הנדסת התודעה הזה ולהוסיף ולתמוך בחידוש היישוב והישיבה בחומש.

אבי מעוז: תודה.

מיקי לוי: תודה רבה.

מיקי לוי: חבר הכנסת טופורובסקי, בבקשה.

בועז טופורובסקי: אדוני היושב-ראש, חבריי חברי וחברות הכנסת, כמו שאני עושה בכל שבוע, גם הפעם אקריא ואציין את תאונות הדרכים הקטלניות שאירעו בשבוע החולף: ביום שלישי, 21 בדצמבר, נהרג רוכב אופניים, גבר בן 20, סמוך ליישוב תקוע.

בועז טופורובסקי: ב-23 בדצמבר נהרג הולך רגל בן 82 ברחוב בן-צבי בחיפה.

בועז טופורובסקי: ב-25 בדצמבר נהרגה הולכת רגל נוספת, אישה בת 60, בדרך אריאל שרון בנוף הגליל; עוד באותו היום נהרג צעיר בן 22 לאחר שהתהפך עם טרקטורון סמוך ליישוב גלעד.

בועז טופורובסקי: ארבעה אנשים נהרגו בשבוע החולף, ועכשיו אנחנו לפני סוף שנת 2021, וכבר עכשיו אנחנו רואים עליה של 20% לעומת השנה שעברה בקטל בכבישים.

בועז טופורובסקי: אנא מכם, סעו בזהירות.

בועז טופורובסקי: תודה.

מיקי לוי: תודה רבה.

מיקי לוי: חבר הכנסת דוידסון, בבקשה.

סימון דוידסון: אדוני יושב-ראש הכנסת, חבריי חברי הכנסת, גברתי השרה, שוב אני מדבר על אלימות, וכנראה שאצטרך לדבר על זה כל שבוע.

סימון דוידסון: שוב מקרי אלימות בספורט, שוב ילדים מקבלים מכות, שוב נשים מפחדות להגיע למגרשי הספורט.

סימון דוידסון: פניתי לשלושה שרים – לשר הספורט והתרבות חילי טרופר, לגדעון סער, שר המשפטים, ולמר בר לב, השר לביטחון פנים – אני מבקש, דורש ומתחנן, אני אומר את זה כל שבוע, הכתובת על הקיר, לא מרוחה, כתובה מאוד מאוד ברור: יקרה מקרה של הרג במגרשי הספורט.

סימון דוידסון: אנשים מגיעים לשם, קבוצות אלימות – לא רוצה להגיד איזה קבוצה, כי זה מגיע כבר לכל הקבוצות, בכל מגרש.

סימון דוידסון: אין סיום של משחק ללא מקרי אלימות חריפים ביותר.

סימון דוידסון: זה לגבי הספורט.

סימון דוידסון: וזה מוביל אותי למה שהיה אתמול בבוקר.

סימון דוידסון: אני רוצה להגיד לאותם אנשים שאתמול גידפו וקיללו את חבר הכנסת בגין בבית שמש: אתם אנשים עלובים, ואתם צריכים להתבייש על ההתנהגות הזאת כלפי אדם שאנחנו צריכים רק להוקיר אותו.

סימון דוידסון: ההתנהגות הזאת לא מקובלת על אף אחד מחברי הכנסת במשכן הזה, אני בטוח, וחבל לי שראש האופוזיציה לא מגנה את האנשים שבדרך כזאת או אחרת הוא שולח אותם.

סימון דוידסון: תתביישו לכם.

מיקי לוי: תודה רבה.

מיקי לוי: חבר הכנסת אזולאי, בבקשה.

ינון אזולאי: אדוני היושב-ראש, קודם כול אני מסכים איתך על הנושא שצריך שיהיו אולי יותר במליאה.

ינון אזולאי: אנחנו יודעים שתמיד זה היה ככה, גם כשהיינו בקואליציה, גם כשהיינו באופוזיציה.

ינון אזולאי: לצערנו, כשזה קורה זה קורה מההרגשה שנובעת מזה שאולי דורכים עלינו, ולכן גם מהנאומים שלנו ומהפיליבסטרים, שאתה מכיר אותם טוב – זה נובע מתוך כאב ולא מתוך רצון להרע, חלילה, לאותם עובדי כנסת נאמנים וטובים, ואני בטוח שגם אתה לא באת להעיר על עצם זה.

ינון אזולאי: אבל זאת הערה חשובה – שידעו, כשאנחנו עושים פיליבסטר, גם בוועדות, זה בגלל דברים שכואבים לנו.

ינון אזולאי: אני רוצה רק ככה, שלח לי אדם דבר שהוא מאוד חמוד, וכדאי שנכיר אותו.

ינון אזולאי: אתה יכול להיות סופר-מוכשר, לייעץ לאחרים איך להתמודד עם רגעי משבר, אבל כשמגיע רגע האמת, הרגע שבו אתה פוגש את המשבר, אתה אובד עצות ולא יודע איך להתמודד בכוחות עצמך.

ינון אזולאי: וכן, כמו שבטח אנחנו רואים, אני מדבר על לא פחות מאשר על ראש הממשלה בנט והספר "איך לנצח את המגפה".

ינון אזולאי: תודה.

מיקי לוי: תודה רבה.

מיקי לוי: ועדת הפנים, על פי ההוראה שלי יעשו הפסקה.

מיקי לוי: חברי הכנסת יעלו לכאן ויעלו את ההצעות שלהם לסדר-היום.

מיקי לוי: בינתיים, חבר הכנסת דוידסון, בבקשה.

מיקי לוי: אוה, לא, סליחה.

מיקי לוי: << הלסי >> ציון שבוע המודעות הלאומי להתמודדות עם סמים ואלכוהול << הלסי >>

מיקי לוי: שבוע המודעות להתמודדות עם סמים ואלכוהול – הצעות לסדר-היום מס' 1203, 1360, 1372, 1380 ו-1381.

מיקי לוי: חבר הכנסת רם שפע, ראשון הדוברים, בבקשה.

מיקי לוי: שבוע המודעות להתמודדות עם סמים ואלכוהול – הצעות לסדר-היום מס' 1203, 1360, 1372, 1380 ו-1381.

מיקי לוי: חבר הכנסת רם שפע, ראשון הדוברים, בבקשה.

רם שפע: תודה רבה.

רם שפע: אדוני היושב-ראש, חבריי חברי הכנסת, אני מתכבד לפתוח במליאה ולציין פה את היום המיוחד לציון שבוע המודעות הלאומי להתמודדות עם סמים ואלכוהול.

רם שפע: כיושב-ראש הוועדה בכנסת להתמודדות עם התמכרויות, סמים ואתגרי הצעירים, אני בוחר להוביל את היום הזה.

רם שפע: קיימנו גם כמה דיונים, ולא בכדי חיברנו את אתגרי הצעירים בישראל לכל מה שקשור להתמכרויות ולסמים.

רם שפע: אחת הסיבות שעשינו את זה היא כי אנחנו מבינים שמן הסתם הקורלציה לגילים הצעירים – גם אחרי צבא, אבל ודאי וודאי בני הנוער – היא מאוד גבוהה, וכמות ההתמכרויות שיש בגילים האלה היא ודאי גבוהה יותר מאשר של שאר חלקי האוכלוסייה.

רם שפע: צריך להגיד שכל מה שקשור להתמכרויות מלווה באופן כמעט מוחלט במחלות נפש כאלה ואחרות – מה שאנחנו קוראים לו בעגה המקצועית "תחלואה כפולה", שזה גם התמכרות וגם אתגרים בהתמודדות עם הנפש.

רם שפע: ויש פה כמה חברות כנסת, צריך להגיד את זה, שביחד איתי מלוות ומובילות את התחום כבר הרבה שנים.

רם שפע: זאת גם יושבת-ראש הקואליציה הנפלאה שלנו עידית סילמן, גם חברת הכנסת מיכל וולדיגר, שראוי מאוד לציין את העבודה שלה בנושא הזה, וחברת הכנסת אמילי מואטי, שותפתי המופלאה לסיעה, יחד עם שרן השכל.

רם שפע: כולן גם הגישו הצעת חוק שקשורה לאפשרות החשובה שסוף- סוף, בהמשך לתיקון של חוק הבריאות הממלכתי, כל מה שקשור להתמכרויות יעבור לניהולן של קופות החולים, כדי שהקופות יוכלו לתת מענה גם לאתגר של ההתמכרות וגם לאתגר של ההתמודדות הנפשית.

רם שפע: בסופו של דבר, כשאנחנו מסתכלים על מי שמתמכר ובעצם נפגש גם עם סוגים מסוימים של סמים – עם קנביס ועם סמים אחרים, ודאי עם אלכוהול – זה כמובן בני הנוער שלנו.

רם שפע: מערכת החינוך – ואני אמרתי את זה גם פה, מעל הדוכן הזה – מערכת החינוך שלנו צריכה לעבור מהפכה, לא פחות, ואני בטוח ששרת החינוך מבינה את זה, וגם הצוות שלה, וגם המנכ"לית החדשה המצוינת שנכנסה לתפקיד, דלית שטאובר.

רם שפע: המערכת צריכה להפוך ממערכת שעסוקה הרבה יותר מדי בלחלק ידע, בלשבח, ציונים, ובלהעביר כל הזמן מידע למערכת שמכינה את הילדים והילדות שלנו להתמודדות עם החיים.

רם שפע: התמודדות עם החיים היא מיומנויות וכלים לשוק העבודה, אבל לא פחות מזה היא היכולת של בני הנוער שלנו לצאת מהמערכת החינוכית עם חוסן מנטלי וחוסן נפשי להתמודד עם החיים.

רם שפע: בטח בתקופת הקורונה, אבל גם, ודאי, בכל מה שקשור לשנים האחרונות, להתפתחות הטכנולוגית, אנחנו בעצם במצב שהנגישות של צריכה של סמים, בטלגרם, ושל אלכוהול וכמעט כל דבר היום היא הרבה הרבה יותר גבוהה ממה שהייתה כשאנחנו היינו ילדים, וגם אז – אנחנו לא היינו ילדים בדיוק באותו הזמן, אבל נניח.

רם שפע: כן, גם השר בר לב, אנחנו לא היינו ילדים באותו זמן - - -

עמר בר-לב: אני מחייך כשאתה אומר שהיינו ילדים באותו הזמן.

רם שפע: בכל זאת עברו כמה שנים מאז שהייתי ילד, אבל אני גאה להיות מהצעירים פה.

רם שפע: הנגישות היום היא באמת מאוד מאוד גבוהה, וזה מייצר מציאות שבה הכול קורה בגילים נמוכים יותר.

רם שפע: בעבר חשבו שרק בתיכון האנשים מחפשים באמת לאן לברוח.

רם שפע: היום אנחנו רואים את זה גם בחטיבה, ולפעמים אפילו ביסודי.

רם שפע: מערכת החינוך שלנו חייבת להבין, ואני יודע שהם שם – וקיימנו היום דיון מופלא בעיניי; עשינו דיון על ההתמודדויות עם האתגרים, שבני הנוער, מועצת התלמידים, הובילו ביחד איתי – עומר שחר ישב ממש לידי – באמת כדי לשמוע מה הם מרגישים והאם הם מרגישים שהמדינה יודעת להתמודד.

רם שפע: דיברו גם על אכיפה, השר בר לב, ועל הצורך הגדול כל הזמן לוודא שאותם אנשים בפיצוציות ובסופרים מבינים למי אסור להם למכור.

רם שפע: אבל כולם ציינו שאכיפה זה כלי אחד; הכלי המשמעותי הוא ההתמודדות של מערכת החינוך.

רם שפע: ופה גם חשוב לי להגיד, בכל מה שקשור לקנביס – אני, חברת הכנסת שרן השכל, חבר הכנסת טופורובסקי ועוד כמה פה חושבים שצריך להוביל שינוי מדיניות דרמטי במדינה ביחס להסדרת שוק הקנביס, אבל אנחנו מודעים היטב לכך שהרבה מאוד אוכלוסיות בחברה הישראלית יכולות להיפגע משינוי כזה, ולכן אנחנו מתכוונים לעשות את הכול, עם הרבה מאוד אחריות, ולהוביל תהליכים שמסדירים, שמטפלים בפשיעה, שמטפלים במה שקורה לנו בנגב, עם גידול אדיר, באמת אדיר ממדים, של אלפי דונמים של קנביס, שגם מגיעים לשוק השחור, עם חוסר הבנה, עם אפשרות להכניס כסף למדינה באמצעות מיסוי, עם אפשרות להבין שבני הנוער – ואת זה אולי הכי חשוב לי להגיד – צריכים לקבל מראש מהלך הסברתי גדול שמסביר את המשמעויות, שגם מסביר את הסכנות, מסביר את ההשפעות הפסיכו-אקטיביות שיש על המוח.

רם שפע: את הדבר הזה אנחנו מתכוונים להוביל בשום שכל, ולא, סליחה, לרוץ לעזור לכמה סטלנים.

רם שפע: אנחנו מאוד בעד לשנות מדיניות ולא לעצום עיניים, אבל אנחנו מאוד מאוד אחראיים, ונקווה שנצליח להוביל את זה.

רם שפע: אני אסיים ואגיד שהשבוע בסיעת העבודה, אבל גם פה בכנסת, הייתה תערוכה נפלאה של צעירים ממלכישוע.

רם שפע: הייתי שם לפני חודש ופגשתי סיפורים מדהימים, התרגשתי עד דמעות, לא כמטפורה, אלא באמת, בעיקר מבחורה שמולי היא הייתה חילונית אבל הסתבר שהיא יצאה בשאלה ממש שנה לפני זה.

רם שפע: היא סיפרה על הלילות שלה ברחוב ושאף אחד לא ראה אותה, והיא כמובן מהר מאוד הידרדרה לכל מה שאתם יכולים לדמיין, עד שהיא כן הצליחה לשוחח עם אימא שלה, ששמעה על מלכישוע וסוג של זרקה אותה שם.

רם שפע: מאז, בארבעה חודשים או בחצי שנה שהיא כבר שם, באמת חייה השתנו, והיא קיבלה את המעטפת, גם החברתית וגם המקצועית, הכי מרשימה שראיתי.

רם שפע: כנ"ל בכפר איזון, שהייתי בו ממש בשבוע שעבר.

רם שפע: אז יש מערכות נפלאות במדינה, שיודעות להתמודד, אבל אני תמיד אגיד – ואני מסיים בזה – שהאתגר הכי גדול הוא איך מערכת החינוך מכינה את הנוער שלנו להתמודדות מנטלית נפשית עם החיים.

רם שפע: החוסן הזה הוא מה שיאפשר להם לעשות הכול – גם בעולם התעסוקה, גם בשירות הצבאי וגם בכל דרך שהם יבחרו.

רם שפע: תודה רבה, אדוני היושב-ראש.

רם שפע: תודה לכם, חברי הכנסת.

מיקי לוי: תודה רבה.

מיקי לוי: חברת הכנסת וולדיגר, בבקשה.

מיקי לוי: סימון, נכון, אחריה.

מיכל מרים וולדיגר: כבוד יושב-ראש הכנסת, כבוד השרה, כבוד השר, כנסת נכבדה, אנחנו עושים התעמלות היום – אנחנו יורדים, עולים, עולים, יורדים.

מיקי לוי: זה הכנסת, רצים במסדרונות.

מיכל מרים וולדיגר: כן, ברוך השם.

איתמר בן גביר: ולא ישנים.

מיכל מרים וולדיגר: ולא ישנים, נכון, מ-05:00 אמש.

מיקי לוי: יכולנו ללכת לישון כבר ב-03:00.

מיכל מרים וולדיגר: כן.

מיכל מרים וולדיגר: לא נורא, אבל הכול באמת באהבה.

מיכל מרים וולדיגר: הקנביס הוא הסם הפופולרי ביותר בעולם.

מיכל מרים וולדיגר: צעירים רבים מתנסים בשימוש בקנביס, בעיקר בגיל ההתבגרות והבגרות הצעירה.

מיכל מרים וולדיגר: כ-10% מהם יהפכו למשתמשים קבועים ובין 20% ל-30% יהפכו למשתמשים מזדמנים.

מיכל מרים וולדיגר: בישראל בעשור האחרון התפשטה כמו אש בשדה קוצים – כיום אתה יכול להזמין קנביס הביתה באותה קלות כמו משלוח פיצה; כל כך בקלות, שהוא יגיע עם השליח עד הבית.

מיכל מרים וולדיגר: אני חייבת לומר שלפני כמה ימים הבת הקטנה שלי הראתה לי איך לפלאפון שלה מגיעות הודעות: בואי תרכשי קנביס, חוקי, הכול בסדר.

מיכל מרים וולדיגר: ילדה צעירה.

מיכל מרים וולדיגר: בעיניי – פסול לחלוטין.

מיכל מרים וולדיגר: למרות הרוגע והסוטול שמקבלים כתוצאה מהשימוש בקנביס, מעט מאוד מודעים לנזקים העצומים שעלול לגרום שימוש מתמיד בסם, במיוחד, במיוחד לילדים, נוער ומתבגרים צעירים.

מיכל מרים וולדיגר: בטרם הממשלה הזו מחליטה להסדיר את שוק הקנביס בישראל – ואני מקווה שזה לא יעבור, אני מצטערת, חברי היקר רם שפע.

מיכל מרים וולדיגר: אנחנו כנראה נחלוק על כך, ואולי אני גם בסוף אצליח - -

רם שפע: נחלוק ונעשה את זה בכבוד.

מיכל מרים וולדיגר: - - אולי בסוף אני אצליח לשכנע אותך, מי יודע.

מיכל מרים וולדיגר: אתה יודע, אני לא מתייאשת.

מיכל מרים וולדיגר: אתה יודע.

מיכל מרים וולדיגר: אנחנו נמשיך להגיד את מה שאנחנו חושבים, למרות שאולי זו דעה לא מקובלת כל כך.

מיכל מרים וולדיגר: בכל מקרה, אם וכאשר זה כן יעבור, אני ממש מתחננת: צריך להסדיר לפני כן, לעשות צעדים אופרטיביים המבטיחים כי הפגיעה תהיה מזערית ככל הניתן.

מיכל מרים וולדיגר: אתה תסכים איתי ששימוש בקנביס בגיל צעיר הוא פגיעה בלתי הפיכה בלא מעט צעירים וצעירות, ילדים וילדות.

מיכל מרים וולדיגר: זה עצוב.

מיכל מרים וולדיגר: גם אני ביקרתי במלכישוע, אני ביקרתי גם ברטורנו.

מיכל מרים וולדיגר: האמת היא ששנים רבות אני מבקרת במקומות האלה וליבי נחמץ בקרבי.

מיכל מרים וולדיגר: אז אני קוראת להקדים תרופה למכה, להכין את השטח, למזער את היקף ההשפעות ההרסניות שיש נוכח השימוש בקנביס, לפתח מענים טיפוליים להתמכרות ולפעול למען מניעה והסברה ברמה הארצית על הסכנות הבריאותיות והנפשיות בעקבות השימוש בקנביס.

מיכל מרים וולדיגר: אני רוצה רק לומר שחוק ארדן, שכבר נכנס לתוקף, קבע את אותם דברים בדיוק, ונאמר בו שיהיה מחקר מלווה, שתהיה הסברה, שיופנו כספים גם למניעה וגם כמובן לטיפול.

מיכל מרים וולדיגר: אז קבע.

מיכל מרים וולדיגר: אז נכון שכבר לא מעמידים לדין ונכון שעושים את הדברים יותר פשוט, כמו שאתם רוצים, אבל את הצד השני, שמצריך להכניס את היד לכיס ולשים אותו על הציבור ולמנוע את כל הנזקים – את זה המדינה אמרה שלא צריך לאכוף, למרות שזה כתוב בתוך החוק.

מיכל מרים וולדיגר: אז אני ממש, אבל ממש מתחננת שאם וחלילה זה יקרה עם הלגליזציה, אנא, דקה לפני, תעשו, נעשה, את כל הדברים שבאמת יפחיתו את הנזקים הנוראיים שסם הקנביס גורם לילדים ונוער.

מיכל מרים וולדיגר: השפעות קצרות טווח לרעה של שימוש בקנביס, תופעות לוואי שכיחות ביותר של שימוש מזדמן בקנביס, הן חרדה והתקפי פניקה.

מיכל מרים וולדיגר: יש עדויות שנהיגה תחת השפעה של קנביס מגבירה את הסיכון לפציעה ומוות בתאונות דרכים.

מיכל מרים וולדיגר: במחקרי מעבדה נמצא כי קנביס גורם לפגיעה קצרת טווח בכמה יכולות תפקודיות, כגון קואורדינציה מוטורית ותפקוד ביצועי.

מיכל מרים וולדיגר: במקרים מסוימים שימוש קצר מועד או אפילו חד-פעמי בקנביס עשוי להוביל להתפרצותה של הפרעה פסיכוטית ולהחמרה של הפרעה דיכאונית עד לכדי אובדנות פעילה.

מיכל מרים וולדיגר: יש גם השפעות ארוכות טווח של שימוש בקנביס, וההשפעות האלה הן בעיקר על הפעילות הקוגניטיבית במוח.

מיכל מרים וולדיגר: שימוש קבוע בקנביס עלול לגרום לפגיעה בלתי הפיכה ביכולת של הקשב, בזיכרון לטווח קצר ובלמידה, במיוחד – שוב, כמו שאמרנו – כשהשימוש מתחיל בגיל צעיר.

מיכל מרים וולדיגר: צרכני קנביס שהתחילו לפני גיל 17 הראו ירידה בגודל המוח.

מיכל מרים וולדיגר: נמצא קשר חזק בין שימוש בקנביס ובין עלייה בסיכון להפרעות בדרכי הנשימה.

מיכל מרים וולדיגר: נמצא סיכון למשקל ירוד של יילודים לאימהות שהשתמשו בקנביס.

מיכל מרים וולדיגר: משתמשים קבועים בקנביס הראו ירידה בעיבוד של רגשות וכן בעיות בתקשורת רגשית.

מיכל מרים וולדיגר: אולי ההשלכות הקשות ביותר של שימוש בקנביס הן בנושא של בריאות הנפש.

מיכל מרים וולדיגר: יש עדויות רבות ששימוש בקנביס יכול לגרום לפיתוח או להחמרה של הפרעות נפשיות שונות, ובהן חרדה, הפרעה דו-קוטבית, דיכאון ואפילו סכיזופרניה.

מיכל מרים וולדיגר: יש עדויות רבות ששימוש בקנביס מגביר את הסיכון להפרעות פסיכוטיות קצרות מועד, הפרעה פסיכוטית קצרה, הפרעה סכיזופרנית ועוד רבות רבות.

מיכל מרים וולדיגר: רבות ההשפעות הרעות שיכולות להיות לסם הקנביס.

מיכל מרים וולדיגר: אני מסיימת.

מיכל מרים וולדיגר: מחקרים מצאו שיעור גבוה של בין 40% ל-50% שימוש בקנביס אצל אנשים הלוקים בהפרעות פסיכוטיות.

מיכל מרים וולדיגר: מחקרי אורך רבים הראו כי השימוש בקנביס מגדיל פי שניים את הסיכון ללקות בהפרעה פסיכוטית ובסכיזופרניה.

מיכל מרים וולדיגר: לגליזציה עלולה לגרום להרס בלתי הפיך לנוער, דור שגם ככה מרגיש אבוד, דור שמחפש דרכים חדשות לברוח מהמציאות.

מיכל מרים וולדיגר: כמו שקטינים אינם יכולים לקנות אלכוהול ובכל זאת מצליחים לקנות ולצרוך שתייה חריפה, הם גם יצליחו לשים את ידיהם על סמים, כל עוד תהיה לגליזציה.

מיכל מרים וולדיגר: עלינו להבטיח את ביטחונם הגופני והנפשי של מיליוני אנשים בישראל.

מיכל מרים וולדיגר: זו החובה שלנו לשמור עליהם – להעניק לילדים ונערים מסגרות וחיים מלאים כדי שלא יחפשו לברוח מהמציאות; לתת אוזן קשבת ועזרה נפשית; להקים מוסדות שיעזרו לטפל בהתמכרויות; לקיים סדנאות חינוכיות מגיל צעיר; לספק מעטפת מלאה שתעזור לאלפי אנשים למצות את הפוטנציאל הטמון בחייהם עד תום, כפי שמגיע להם.

מיכל מרים וולדיגר: תודה רבה.

מיקי לוי: תודה רבה.

מיקי לוי: חבר הכנסת דוידסון, בבקשה.

סימון דוידסון: אדוני יושב-ראש הכנסת, חבריי חברי הכנסת, השרה והשר, מכובדיי כולם, הכנתי פה דף, רם שפע, אדוני יושב-ראש הוועדה למניעת התמכרות לסמים ואלכוהול, אבל אני מחליט לקפל אותו ולדבר מהלב, כי יש לי סיפור אישי, ואני אף פעם לא דיברתי עליו, אבל היום הזה הוא חשוב.

סימון דוידסון: כי הנושא הזה של סמים ואלכוהול הוא מגפה עולמית, אבל במדינת ישראל הקטנה שלנו זה הפך להיות יותר הרג ממגפה.

סימון דוידסון: אני מדבר על הנושא של האלכוהול – אלכוהוליסטים, אלכוהוליזם.

סימון דוידסון: יותר מ-100,000 אלכוהוליסטים מסתובבים במדינת ישראל – אנשים שקופים שאנחנו לא יודעים שהם כאלה, רופאים, עורכי דין, אנשי הייטק, גם מסכנים ברחובות.

סימון דוידסון: אבא שלי היה כזה.

סימון דוידסון: אבא שלי היה רופא מרדים מאוד מפורסם באזור של מרכז ישראל, סגן מנהל בית חולים הלל יפה, אדם מאוד מכובד, אמיד, משכיל.

סימון דוידסון: ואבא שלי נפל לאלכוהול, ונפל חזק מאוד.

סימון דוידסון: ההורים שלי התגרשו והייתה תקופה מאוד קשה.

סימון דוידסון: וזה מה שקורה בעיקר לאלכוהוליסטים – הרגע הקשה, הטיזר הזה גורם לאנשים ליפול לטיפה המרה.

סימון דוידסון: ולמה הטיפה המרה יותר מסוכנת מהסמים?

סימון דוידסון: כי קל להשיג אותה.

סימון דוידסון: כי היא נמצאת בכל חנות.

סימון דוידסון: כי אפשר להתקשר ולהזמין את זה הביתה בארגזים שלמים, והיא נמצאת מול הפרצוף שלך, ואתה שותה מהבוקר עד הערב, כולל בלילה, ואתה הופך לבן אדם שהוא לא בן אדם.

סימון דוידסון: זה לקח שנה, שנתיים, ויום אחד קיבלתי טלפון משחיינית שאימנתי אותה אז.

סימון דוידסון: היא אמרה לי: סימון, אני חייבת לדבר איתך, קרה מקרה נוראי, אתה חייב להגיע לרחוב כזה וכזה – זה היה בנתניה.

סימון דוידסון: אבא שלי נפל והגיע אמבולנס, ובאמבולנס הוא גנב את הספירט ושתה את הספירט וקיבל שם הרעלת קיבה נוראית.

סימון דוידסון: הוא היה מאושפז.

סימון דוידסון: אני החלטתי שאני לא ממשיך עם זה יותר ואני פשוט קשרתי אותו והכנסתי אותו לגמילה של חצי שנה ברמת גן, במקום מדהים, שלצערי גם הוא נסגר.

סימון דוידסון: ואתם לא יודעים כמה חסרים מקומות במדינת ישראל כדי להציל את האנשים האלה.

סימון דוידסון: ליוויתי אותו חצי שנה, שילמתי הרבה מאוד כסף.

סימון דוידסון: היו עשרה אנשים בקבוצה של אבא שלי: ארבעה רופאים, שני עורכי דין, ולא תאמינו, חבר כנסת לשעבר.

סימון דוידסון: זאת הייתה קבוצה מאוד מאוד מיוחדת.

סימון דוידסון: מתוך הקבוצה הזאת של עשרה אנשים, היום חיים שניים: אבא שלי – שאני גאה בו, ואני מספר את זה לא כי אני מתבייש בו, כי אני גאה בו שהוא 15 שנים יבש, והוא פעם בשבוע הולך לבתי ספר ומספר להם את הסיפור של החיים שלו, לא של הומלס מהרחוב, של רופא בכיר בישראל, של אדם שלא היה חסר לו כלום.

סימון דוידסון: הוא הולך ועוזר לאנשים, ואם אני שומע על מקרים כאלה, אני מקשר אותם לאבא שלי והוא עוזר להם, כי זאת הדרך לעזור לאנשים האלה.

סימון דוידסון: אני מספר לכם את זה כדי שלא תחשבו שהאנשים האלה הם סתם הומלסים ברחובות.

סימון דוידסון: הם יכולים להיות בכל מקום.

סימון דוידסון: אתם לא תדעו שהם שתיינים, לא תדעו שהם אלכוהוליסטים.

סימון דוידסון: הם כל הזמן יעשו את זה בגנבה.

סימון דוידסון: המדינה שלנו צריכה להשקיע ולהשקיע הרבה יותר כדי להציל את האנשים האלה, כי אפשר להציל אותם.

סימון דוידסון: הם לא פושעים, הם לא גנבים, הם לא אנסים; הם אנשים חולים.

סימון דוידסון: זו מחלה כמו כל מחלה אחרת.

סימון דוידסון: אלכוהוליזם זה מחלה.

סימון דוידסון: אני מבקש, רם, אדוני יושב-ראש ועדת סמים ואלכוהול – אני מספר את זה ואני שמח שאתה פה: צריך להעלות את זה, צריך לטרלל את מי שצריך לטרלל, כי צריכים להשקיע בזה משאבים ולהציל את האנשים היקרים האלה.

סימון דוידסון: תודה רבה לכם על ההקשבה, ותזכרו: הם לא שקופים, הם אנשים כמוכם וכמונו, ואנחנו צריכים לעזור להם.

סימון דוידסון: תודה.

מיכל מרים וולדיגר: תודה, סימון.

מיכל מרים וולדיגר: זה לא ברור מאליו.

מיכל מרים וולדיגר: ממש ריגשת אותנו.

סימון דוידסון: אני גאה בו.

מיקי לוי: סיפור אישי, בהחלט אמיץ להגיד אותו מעל לבמה.

סימון דוידסון: אני גאה בו, אני לא מתבייש בזה.

סימון דוידסון: אם אתם תכירו את אבא שלי – הוא אדם מדהים.

מיקי לוי: אנחנו נחכה שתיגמר ההתרגשות פה.

מיקי לוי: טוב, הייתה פה התרגשות.

מיקי לוי: בבקשה, חבר הכנסת אבוטבול, אנחנו מוכנים לשמוע את דברי החוכמה שלך.

מיקי לוי: חמש דקות לרשותך.

משה אבוטבול: תודה רבה.

משה אבוטבול: ברשות יושב-ראש הכנסת, חברי הכנסת היקרים, השר, בלי ספק יש כאן התרגשות מיוחדת לראות שיש בסייעתא דשמיא גם סיפורים של הצלחה, סיפורים טובים שמצליחים, כפי ששמענו.

משה אבוטבול: כך שבאמת כל זמן שאנחנו יודעים שיש לנו הצלחה, הדיון הזה בשבוע המודעות הלאומי להתמודדות עם סמים ואלכוהול זה דבר שחשוב מאוד מאוד לציין, כי עדיין יש רעה חולה בכל המחוזות הללו, וצריכים לטפל ולהשקיע, כי זה לא פוסח על שום מגזר, על שום גיל ועל שום חברה.

משה אבוטבול: זאת אחת הבעיות הקשות שמתמודדות איתן ממשלות ישראל לדורותיהן וגם אומות העולם, שגם הן לא יודעות איך לצאת מהקשיים האלה.

משה אבוטבול: כאשר אתה נחשף לאותה טיפה מרה, בהתחלה היא לא כל כך מרה – זו הבעיה – אבל לאחר מכן, כשאתה רוצה לצאת מזה, אתה יודע איפה זה נכס, אתה לא יודע איך אפשר לצאת מאותה טיפה מרה או מאותם סמים, לא עלינו.

משה אבוטבול: אנשים מאבדים הרבה הרבה, הרבה מאוד.

משה אבוטבול: כבר שמענו על זמר שהיה מאוד פופולרי כאן בישראל ולצערנו הוא מת מאותם סמים קלוקלים, והוא אמר משפט מאוד חכם: היה לי הכול אבל לא היה לי כלום – כי בעצם הסמים כילו וכילו את כל הדברים הטובים שהיו בו.

משה אבוטבול: לכן חובה ויש חשיבות מאוד גדולה שבשבוע הזה יגיעו לכמה שיותר אנשים שלצערנו נתפסו לאותו קטע קשה ולעודד אותם.

משה אבוטבול: יש תקווה לאחריתך – יש היום ברוך השם מוסדות של גמילה, מוסדות שיכולים לתת את אותה תקווה לאותם נערים, אותם צעירים ובוגרים שאיבדו כל טעם טוב בחיים ברגע שהם רואים שהם מכורים לאותו סם או לאותן "מכות אלכוהול", אני קורא לזה, שקשה מאוד להתנתק מזה.

משה אבוטבול: חז"ל שואלים: מדוע נסמכה פרשת סוטה לפרשת נזיר?

משה אבוטבול: למה קישרה התורה כל דבר, אין דבר.

משה אבוטבול: אצלנו דורשים סמוכים – כל מה שסמוך אחד לשני, יש דרשה על זה.

משה אבוטבול: אז מדוע נסמכה פרשת סוטה לפרשת נזיר?

משה אבוטבול: מה הקשר?

משה אבוטבול: חז"ל מציינים ואומרים שכל הרואה סוטה בקלקולה, יזיר עצמו מן היין.

משה אבוטבול: כאשר רואים מה קורה בכל הנושא הזה של הבעיות והקשיים שיש עם עריות ודברים מהסוג הזה – עריות עם עי"ן, כמובן – לאחר מכן אומרים "אין אפוטרופוס לעריות", אבל כשבוחנים את תחילתם של הסיבות של אותן גילויי עריות, הכול מתחיל באותו יין.

משה אבוטבול: אז הרואה סוטה בקלקולה, ראה ממה זה התחיל – יזיר עצמו מן היין.

משה אבוטבול: במדרש אגדה מסופר איך בכלל היין נוצר.

משה אבוטבול: אומרים שכאשר נח, שהיה איש האדמה, נטע את הכרם, בתחילה, לאחר המבול, הוא שחט שם כבש, לאחר מכן אריה ולאחר מכן קוף ולאחר מכן, חוץ מכבודכם, חזיר.

משה אבוטבול: ואת הדם שלהם הוא שם בתוך הערוגה, כדי ללמד אותך שאחד ששותה רק כוסית אחת, אז בהתחלה הוא מרגיש עוד כבש; לוקח עוד כוסית – פתאום הוא מרגיש אריה: הינה, אני יכול, אני זה, מתנפח, מתרברב; לאחר מכן מתחיל להשתולל כמו קוף, אבל בכוסית הרביעית או החמישית הוא נופל שדוד כמו חזיר על הרצפה וצריכים לקנח ולנקות סביבו.

משה אבוטבול: אני שמח שישנם מרכזי גמילה.

משה אבוטבול: בין אותם מרכזי הגמילה הללו, שאני זכיתי להכיר, סמוך לעירנו בית שמש, שם כיהנתי כראש עיר, ישנו מרכז רטורנו של טיפולים וגמילה בגבעת שמש.

משה אבוטבול: זה מקום נפלא ביותר, של ידידי הרב איתן אקשטיין, והם גומלים מסמים, מאלכוהול, מכל מיני דברים כפייתיים שאדם נמצא בהם, בעזרת השם, עושים שם עבודה נהדרת.

משה אבוטבול: רטורנו בספרדית זה פרסה – לחזור, לחזור אחורה.

משה אבוטבול: הם נותנים לאותו בן אדם לעשות אתחול לחיים שלו ונותנים לו כוחות חדשים איך להתמודד עם אותם יצרים, עם אותן כפיות בלתי נשלטות, עם אותם רפלקסים של לגשת לאותו בקבוק יין או לאותם סמים, לא עלינו.

משה אבוטבול: לכן באמת אני יודע שהם עושים שם עבודה נהדרת ברטורנו.

משה אבוטבול: זכיתי להכיר אותם, הייתי שם גם בביקורים ממלכתיים של שרים וחברי כנסת שהיו שם, וגם במסיבות של סיום שנת הלימודים – לראות את אותם בחורים, פרחים ממש, שבתחילת הדרך ראית איך שהם הגיעו ממש ללא תקווה, ללא שום חזון, ללא מעוף, וכאן הם קיבלו ארגז כלים איך לחזור לחיים חדשים.

משה אבוטבול: כך גם הם הצילו מאות נערים ונערות ובוגרים מכל העולם, ואני שמח שלרטורנו מגיעים מכל העולם ללמוד את השיטה.

משה אבוטבול: בעזרת השם, אני רוצה לאחל לכל אלה שנמצאים במצב הקשה הזה של סמים - -

מיקי לוי: תודה.

משה אבוטבול: - - או אלכוהול או יין או כל דבר אחר: אל תאבדו תקווה.

משה אבוטבול: תתפללו לבורא עולם, תעשו את הגמילה, תצליחו, ובעזרת השם תחזרו להיות אנשים נורמטיביים, כי זו דרך האדם.

משה אבוטבול: תודה רבה.

מיקי לוי: תודה רבה.

מיקי לוי: חבר הכנסת סעדי, בבקשה.

אוסאמה סעדי: אדוני היושב-ראש, כבוד השר, ראשית, אדוני היושב-ראש, באמת, אני רוצה לפנות אליך לשמור על הכבוד של המליאה.

קריאה: - - -

אוסאמה סעדי: בדיוק, אני מדבר על שרון, כי אני ראיתי ושמעתי על מה היא באה בטענות.

אוסאמה סעדי: אי-אפשר שאנחנו – יש יום מיוחד, אנחנו מדברים, אחרי זה יש לנו שאילתות, ועד שמגיע התור לשאילתות שלנו, אומרים: יש דיונים.

אוסאמה סעדי: מה הדחיפות?

אוסאמה סעדי: אז תסתיים המליאה – מצידנו שיעשו את הוועדה עד מחר בבוקר.

אוסאמה סעדי: אנחנו לא מתלוננים על - - -

מיקי לוי: לכן הופסקה.

אוסאמה סעדי: לא, לכן אני אומר.

אוסאמה סעדי: אבל בוא, תלך, נעשה הפסקה, תעשה את השאילתה, תחזור, תעלה – זה לא בסדר.

אוסאמה סעדי: יש מליאה?

אוסאמה סעדי: בזמן מליאה – אם יש מקרה, מקרים מיוחדים, מקרים חריגים, אפשר להבין, אבל אדוני היושב-ראש, החריג כבר הופך לכלל.

אוסאמה סעדי: כל פעם מאריכים, מאריכים.

מיקי לוי: חבר הכנסת סעדי.

אוסאמה סעדי: כן, אדוני היושב-ראש.

מיקי לוי: אני לא אומר בכוונה.

מיקי לוי: יכולנו לגמור בשעה 05:00.

מיקי לוי: הטרלול של חמש השעות האחרונות עבר כל גבול.

מיקי לוי: מהאופוזיציה לא נשאר אף אחד חוץ מחמישה נואמים.

מיקי לוי: ב-09:00 - - -

איתמר בן גביר: למה לא נשאר אף אחד?

מיקי לוי: אמרתי חוץ מהנואמים.

מיקי לוי: ב-09:00, ב-09:00, כשהיה סוף-סוף צריך להצביע, וכולם טרוטי עיניים, ויש חבר כנסת אחד מהאופוזיציה - -

אוסאמה סעדי: לא, זה לא בסדר.

מיקי לוי: - - מצביע בעד - -

אוסאמה סעדי: זה לא בסדר.

מיקי לוי: - - מצביע בעד ומבקש שמית.

אוסאמה סעדי: זה לא בסדר.

אוסאמה סעדי: אני - - -

מיקי לוי: אז איפה נחצו הגבולות של ההיגיון הבריא.

אוסאמה סעדי: לא, אבל בסדר, לא, אני בא, גם כשיש התנהגות מצד האופוזיציה אני אומר את זה.

מיקי לוי: אני משתדל לשמור על - - -

אוסאמה סעדי: אתמול, למרות שהיו חוקים חשובים לנו, כל חוקי שירותי ביטחון, בגלל שאני הבטחתי לחברתי אימאן קיזוז – היא באבל – אני לא באתי ולא השתתפתי.

מיקי לוי: נסעתי ב-06:00 בבוקר עד עראבה.

אוסאמה סעדי: עד עראבה?

אוסאמה סעדי: ב-06:00 עוד אין לך פקקים אז זה בסדר.

מיקי לוי: ב-06:00, אבל הייתי ער עד 09:00 בבוקר - - - 26 שעות.

אוסאמה סעדי: טוב שאתה לא נוהג, אז אתה יכול לישון ברכב.

אוסאמה סעדי: לפני שאני איכנס לעניין של היום המיוחד – עוד מעט חבריי יהיו בדרך לרואס, לערב אל-אטרש, שאני אומר לך, אדוני היושב-ראש, אדוני השר לביטחון פנים, השר בר לב, לא יעלה על הדעת שמנחיתים כוחות עם שריוניות, עם מג"ב, עם משטרה, מסוק מלמעלה, מגיעים, ואיפה נוחתים?

אוסאמה סעדי: ליד בית ספר, כשהם בדרכם לעשות הריסות ולעשות ריסוס של שטחים חקלאיים בהוראה מקרן הקיימת.

איתמר בן גביר: רק למתיישבים צריך ריסוס.

אוסאמה סעדי: למה ליד בית ספר?

אוסאמה סעדי: אדוני השר לביטחון פנים, למה ליד בית ספר?

איתמר בן גביר: - - - הם גם שונאים אותנו.

אוסאמה סעדי: ליד בית ספר מגיעים עם מסוקים, עם זה, עם וזה?

אוסאמה סעדי: מה, הם לא יכולים לנחות ולבוא – חוץ מזה, למה אי-אפשר לדבר עם האנשים האלה כל הזמן, שלשום, היום?

אוסאמה סעדי: זה לא ממשלת השינוי, זה אותה מדיניות, אדוני היושב-ראש, אפילו יותר גרוע.

אוסאמה סעדי: אני אומר לך, אנחנו מקבלים מהנגב פניות וכולם מתקשרים וכולם שואלים.

אוסאמה סעדי: אנחנו לא רואים שום שינוי, חבר הכנסת עודה, לא באל-עראקיב, לא בתראבין; שינוי לרעה.

אוסאמה סעדי: שינוי לרעה.

איתמר בן גביר: - - - אל תדאגו, הוא לא ייגע בכם.

איתמר בן גביר: רק מתנחלים הוא שונא.

איתמר בן גביר: הוא לא שונא אתכם.

אוסאמה סעדי: ולכן אדוני היושב-ראש, כבוד השר, אנחנו באמת, אנחנו פונים אליך שתיכנס - -

איתמר בן גביר: - - -

אוסאמה סעדי: אני לא מתייחס אפילו, אני לא רוצה להתייחס לדברים שלך.

מיקי לוי: חבר הכנסת סעדי, תמשיך, בבקשה.

מיקי לוי: חבר הכנסת בן גביר, תאפשר לו.

אוסאמה סעדי: ליום המיוחד הזה, אדוני – חשוב מאוד כל העניין הזה של העלאת המודעות להתמודדות עם סמים ועם אלכוהול ולמנוע התמכרויות.

אוסאמה סעדי: אבל פה, בשעה שאנחנו מציינים את זה ועובדים על זה וחברי רם שפע מוביל את זה, ביד השנייה אנחנו באים ומחוקקים חוקים ורוצים לחוקק חוק על לגליזציה של הקנביס, על אי-הפללה.

אוסאמה סעדי: אחרי שלא הצליחו, אז עכשיו הביאו את זה בצורה, ככה, עקיפין, בצורה של קנביס רפואי.

אוסאמה סעדי: ואני אומר לך, כל המומחים שלנו אצלנו בחברה הערבית אומרים, אדוני השר: זה ממכר, זה כרטיס כניסה לסמים יותר קשים, ולכן אני חושב שחשוב מאוד להעלות.

אוסאמה סעדי: שמענו באמת בהתרגשות את דבריו של חברי דוידסון, שדיבר באמת בהתרגשות על המקרה האישי שלו.

אוסאמה סעדי: כולנו מכירים מקרים אישיים של אנשים שנפטרו או שהם מכורים.

אוסאמה סעדי: משפחות נהרסו.

אוסאמה סעדי: חשוב מאוד להעלות את זה, אבל לא באותה נשימה להמשיך ולחוקק חוקים שיסייעו בצריכת סמים.

מיקי לוי: תודה רבה, חבר הכנסת אוסאמה סעדי.

מיקי לוי: אנחנו עוברים לנושא הבא – שאילתות רגילות לשר לביטחון פנים.

מיקי לוי: כן, סיימנו.

קריאה: השר רוצה להתייחס לזה.

מיקי לוי: בבקשה.

מיקי לוי: אני מתנצל, לא ראיתי, אני עייף קצת.

מיקי לוי: בבקשה.

עמר בר-לב: תודה רבה, אדוני היושב-ראש.

עמר בר-לב: אנחנו מציינים השבוע את השבוע הלאומי להתמודדות עם תופעת השימוש בסמים ובאלכוהול, שבוע שמצוין מדי שנה בסוף חודש דצמבר.

עמר בר-לב: מגפת הקורונה הרחיבה בשנתיים האחרונות את השימוש בסמים ובאלכוהול לנוכח המצוקה שעוררה, הן בקרב בגירים והן בקרב בני נוער.

עמר בר-לב: על פי הערכות משרד הרווחה, למעלה מ-100,000 בגירים סובלים בישראל מהתמכרות כזאת.

עמר בר-לב: מתוכם בערך 12,000 מוכרים כמכורים לסמים ולאלכוהול ומקבלים מענה במחלקות לשירותים חברתיים.

עמר בר-לב: את קצה הקרחון מהמשמעויות של התמכרויות אלו, אנו פוגשים בשירות בתי הסוהר, שם ב- 2020 דווח על 1,821 אסירים שהוגדרו כמכורים לסמים ולאלכוהול.

עמר בר-לב: לצערנו, אנו מכירים את התופעות האלה גם בקרב קטינים.

עמר בר-לב: בשנת 2020 טופלו במחלקות לשירותים חברתיים בתוכניות פרטניות או קבוצתיות 1,791 בני נוער בני 12–17 ביחידות ייעודיות לבני נוער שהידרדרו לסמים ולאלכוהול.

עמר בר-לב: הנתונים הללו מצביעים רק על חלקה הגלוי של התופעה ואינם משקפים את התמונה במלואה.

עמר בר-לב: אסור לנו, אסור לנו להתעלם מהעובדה המדאיגה כי מדובר בתופעה הנמצאת בעלייה קבועה, לצערנו, בעלייה קבועה, ובוודאי עלייה שקפצה קפיצת מדרגה בעקבות השנתיים האחרונות של הקורונה.

עמר בר-לב: והתמונה הזו מחסירה את אותם רבים הנשארים ללא מוצא, לכודים בהתמכרות קשה המרסקת את חייהם, ולא רק את חייהם כי אם גם את חיי הסובבים אותם.

עמר בר-לב: בתוך אותה מציאות חיים קשה, הרשות לביטחון קהילתי, שהושבה למשרד לביטחון הפנים, הינה גורם מקצועי, מכווין ותומך, ואחת ממטרותיה העיקריות היא ההתמודדות עם תופעת ההתמכרות.

עמר בר-לב: הרשות משקיעה רבות בכמה תהליכים ופרויקטים קהילתיים: הכשרות מקצועיות בתחום לבעלי תפקידים ברשויות המקומיות, החל ממדריכי מוגנות – מדריכי המוגנות הם אותם מדריכים של הרשות לביטחון קהילתי, העיניים שנמצאות בבתי הספר העל-יסודיים, ומפנים את תשומת הלב של המורים והמנהלים לתופעות כאלה שקורות; נוסף לזה – מדריכים צעירים, רכזים קהילתיים, מאתרים, עובדים סוציאליים ועוד; הכשרה להתמודדות עם חומרים פסיכו-אקטיביים, ליווי ותמיכה, לצד סדנאות והכשרות להורים ברמה ארצית, מחוזית ויישובית.

עמר בר-לב: כמובן, חשובה גם ההכשרה והסיוע להורים להתמודד עם תופעות כאלה שקורות אצל הילדים שלהם.

עמר בר-לב: מטרת ההכשרות הללו היא להעניק כלים הן לגורמי המפתח בקהילה והן להורים להגברת הידע והיכולת לזיהוי ואיתור מוקדם, כי חלק גדול מהסיפור זה הזיהוי המוקדם – לזהות גם בגיר אבל בוודאי קטין שמתחיל להיכנס לעולם הזה.

עמר בר-לב: ברגע שאתה מזהה את זה זיהוי מוקדם, היכולת להתמודד ולשלוף ולהציל גם את הבגיר, ובוודאי את הקטין או הקטינה, היא הרגע המכריע.

עמר בר-לב: אך חשוב לא פחות, כפי שציינתי קודם, זה מתן כלים להורים, ובאמת חיזוק כישורי חיים להתמודדות עם התופעות האלה.

עמר בר-לב: כמובילה בתחום, הרשות לביטחון קהילתי מארגנת גם כנסים ארציים וימי למידה ממוקדים בתחומים הספציפיים האלה – בתחומים של קנביס, סמי אונס, תחלואה כפולה ועוד ועוד.

עמר בר-לב: העבודה היישובית מותאמת ונבנית על ידי מערכת מתו"ה – ראשי תיבות של מיפוי, תכנון והערכה.

עמר בר-לב: זו מערכת שעוסקת במיפוי, תכנון והערכה, ובעזרתה ניתן לבנות מערך עבודה יישובי מדויק יותר וחכם יותר.

עמר בר-לב: בנוסף, וחשוב לציין, הרשות הלאומית לביטחון קהילתי מקיימת מגוון פעילויות המצריכות שילוב ידיים בהיבט של רווחה, חינוך, סיוע משפטי, וכולם ביחד צריכים ואמורים ויכולים ונותנים את המעטפת הנדרשת.

עמר בר-לב: אני באמת שמח לבשר כי השילוב הבין-משרדי הזה הוא טוב מאוד.

עמר בר-לב: כמובן שתמיד אפשר וצריך לשפר, ואנחנו נשפר בהמשך.

עמר בר-לב: משרד החינוך שוקד על תוכניות הסבה והסברה ומניעה מגיל גן ועד תלמידי תיכון – כן, צריך להתחיל חלק מההתמודדות גם בגיל הגן.

עמר בר-לב: משרד הבריאות נותן מענה לאוכלוסיות קצה, כבר לאלה שמכורים ונמצאים בעולם הזה ומנסים גם בעזרת משרד הבריאות לצאת מהעולם הזה.

עמר בר-לב: גם צה"ל מוביל, בשיתוף עם הרשות לביטחון קהילתי במשרד, תהליך מקצועי ופיתוח אסטרטגיות מניעה בצבא.

עמר בר-לב: גם משטרת ישראל נרתמת לסייע להורים של בני נוער שהידרדרו והגיעו לחקירה ראשונה או שנייה במשטרה, וזה הזמן לעצור את זה, לעצור אותם ושוב להחזיר אותם לחיים נורמטיביים.

עמר בר-לב: יש עוד הרבה מאוד תוכניות בתחומי הרווחה והקהילה.

עמר בר-לב: העשייה הנ"ל מצטרפת להיערכות לקראת שנת 2022, השנה שבאה עלינו לטובה, שבמסגרתה תורחב ההתמודדות עם תופעות ההתמכרות.

עמר בר-לב: בשנה הבאה, בשנה הקרובה, תתוקצב הקמתו של מרכז ניטור לאומי בתחום הסמים, בהתאם להחלטת ממשלה 855 מנובמבר 2020.

עמר בר-לב: זה לזכותה של הממשלה הקודמת.

עמר בר-לב: מרכז הניטור יעסוק בארבעה תחומים מרכזיים: הראשון זה מסד נתונים מעודכן על בסיס מדדים אחידים שאפשר להשוות אותם; השני – ביצוע מחקרים, סקרים ופרסומים; השלישי – ייצוג המדינה ושיתופי פעולה עם גורמים לאומיים ובין-לאומיים; הרביעי – פיתוח כוח אדם בתחומי המדידה והמדדים.

עמר בר-לב: בנוסף, בשל הקושי להגיע לנוער בפריפריה, תחל תוכנית חדשנית של הרשות לביטחון קהילתי, שבה תופעל ניידת טיפולית שתעבור מיישוב ליישוב, באותם מקומות שבהם בני נוער כבר נמצאים על הרצף של השימוש בסמים ואלכוהול, ותסייע להם.

עמר בר-לב: העבודה שלפנינו עוד רבה, אך בשילוב זרועות של משרדי הממשלה ובהובלת הרשות לביטחון קהילתי, שהיא חלק מהמשרד לביטחון הפנים, אין לי ספק שאנחנו נשפר את היכולת ונצליח עוד יותר מאשר הצלחנו בעבר.

עמר בר-לב: המלאכה עדיין מרובה.

עמר בר-לב: תודה רבה.

מיקי לוי: תודה רבה לשר עמר בר לב.

מיקי לוי: השר עמר בר לב, אתה יכול להישאר.

מיקי לוי: אתה רוצה את החומרים?

מיקי לוי: סגן השר ישיב על הכול?

מיקי לוי: אוקיי, בסדר.

מיקי לוי: חבר הכנסת פינדרוס, חיפשתיך.

מיקי לוי: בסדר, אתה הראשון.

יצחק פינדרוס: אני פה - - - בבוקר.

מיקי לוי: חבר הכנסת פינדרוס, נראה לי שאם היינו יושבים לתיאומי עמדות, היה פה יותר קל.

יצחק פינדרוס: - - -

מיקי לוי: מה הוא מחפש?

מיקי לוי: ניתן לך מסכה חדשה.

מיקי לוי: תביאו מסכה חדשה לשר, בבקשה.

מיקי לוי: מסכה לשר לביטחון הפנים.

מיקי לוי: ניתן לו חדשה.

מיקי לוי: יופי.

מיקי לוי: אני רק מבקש מחברי הכנסת להיצמד לנוסח השאילתה.

מיקי לוי: בבקשה, חבר הכנסת פינדרוס.

יצחק פינדרוס: אדוני סגן השר, המכתב נשלח בכ"ו חשוון, 1 בנובמבר 2021.

יצחק פינדרוס: אני מזכיר את זה כי זו השאילתה, בעצם.

יצחק פינדרוס: שני יהודים הותקפו בעיר העתיקה באירוע והחשודים בו נעצרו במקום, ולמרות זאת התיק נסגר, כי טרם אותרו החשודים, ונפתח מחדש רק בעקבות חשיפה תקשורתית.

יצחק פינדרוס: ברצוני לשאול: 1.

יצחק פינדרוס: כמה מקרי תקיפה אירעו בעיר העתיקה וסמוך לה ב-2021? 2.

יצחק פינדרוס: בכמה מקרים התיק נסגר ובאיזו עילה? 3.

יצחק פינדרוס: בכמה מקרים התיק נסגר למרות שנעצרו חשודים?

יואב סגלוביץ': אדוני היושב-ראש, חבר הכנסת פינדרוס, אני באמת אענה במפורט ככל הניתן.

יואב סגלוביץ': בשנת 2021 נפתחו 389 תיקים בגין אירועי תקיפה שונים במרחב דוד בירושלים.

יואב סגלוביץ': מתוך 389 האלה, נגנזו 90 תיקים, ו-21 אני יודע שגם בתהליך סגירה.

יואב סגלוביץ': גם לגבי העילות – עשיתי בדיקה איזושהי בדיקה קצת יותר עמוקה: 40 מחוסר ראיות; אחד – כי הנילון אינו בר-עונשין; 22 נסגרו בשל זה שנסיבות העניין אינן מתאימות להעמדה לדין; אחד נסגר משום שנסיבות העניין לא מתאימות לפתיחה בחקירה; 25 נסגרו בעילה של עבריין לא נודע.

יואב סגלוביץ': מתוך 90 התיקים שנסגרו, ב-26 תיקים נעצרו חשודים, 16 נסגרו בשל חוסר ראיות וחמישה נסגרו משום שהם לא מצדיקים עניין ציבורי.

יואב סגלוביץ': חמישה תיקים נסגרו בעילה של עבריין לא נודע לאחר מעצר חשודים – גם זה יכול לקרות שעוצרים ומסתבר שהם זכאים ולא מעורבים, אז גם הם נסגרו.

יואב סגלוביץ': בדקתי עוד משהו, מאחר שאני יודע שאתה מתעניין בזה.

יואב סגלוביץ': ב-2021 אמרתי מה נפתח, אבל 121 כתבי אישום הוגשו מתוך 390 ומשהו שאמרתי קודם שנפתחו.

יואב סגלוביץ': אלה הנתונים המדויקים.

יצחק פינדרוס: שאלת המשך, אדוני היושב-ראש.

מיקי לוי: בבקשה.

יצחק פינדרוס: אדוני סגן השר, אני אומר לך את זה גם בשיחות.

יצחק פינדרוס: האם אתם מודעים, כמשרד לביטחון פנים וכמשטרה, שהמשמעויות של התיקים האלה זה לא רק התיקים האלה אלא אלה הם שמולידים בסוף את אירועי הטרור הקטנים ובסוף את הגדולים?

יצחק פינדרוס: רוב אירועי הטרור באזור העיר העתיקה – הרי זה לא התארגנויות בין-לאומיות או לאומיות אלא נקודתיות.

יואב סגלוביץ': א.

יואב סגלוביץ': קודם כול מודעים, ולכן בסופו של דבר איכות הטיפול שם היא איכות – יחסית למקומות אחרים, גם בגלל העובדה שהרבה מאוד מתועד ומצולם, והלוואי שבהרבה מקומות זה יהיה כך – היא מאוד טובה.

יואב סגלוביץ': לא רק שמודעים – נותנים לזה דגש מאוד גדול.

יואב סגלוביץ': לכן גם הנתונים שנתתי לך הם נתונים ממש מדויקים, "על המילימטר", ולכן זה נמצא על סדר-היום, בוודאי קודם כול של משטרת ירושלים, מחוז ירושלים ומרחב דוד.

יצחק פינדרוס: תודה רבה.

מיקי לוי: תודה רבה.

מיקי לוי: השאילתה הבאה, מס' 330.

מיקי לוי: חברת הכנסת מיכל וולדיגר, בבקשה.

מיכל מרים וולדיגר: כבוד סגן השר, מוקד 105 נותן מענה על פגיעות ואיומים הנשקפים לילדים ברשת.

מיכל מרים וולדיגר: המוקד אמור לתת מענה מיידי 24/7.

מיכל מרים וולדיגר: העיתונאי עקיבא נוביק פרסם תיעוד שבו נראית שיחה בת 26 דקות שלא מקבלת מענה ונדרש להמתין זמן רב.

מיכל מרים וולדיגר: בסופו של דבר השיחה נענתה רק לאחר 40 דקות.

מיכל מרים וולדיגר: רצוני לשאול: 1.

מיכל מרים וולדיגר: מה משך הזמן המרבי להמתנה?

מיכל מרים וולדיגר: 2.

מיכל מרים וולדיגר: מה מצבת כוח האדם במוקד?

יואב סגלוביץ': קודם כול, אני מנצל את ההזדמנות.

יואב סגלוביץ': מוקד 105, למי שלא מכיר, הוא אחד הדברים היותר פורצי דרך שיש בעולם לגבי שילוב של כל הרשויות לתת מענה, בעיקר בעיקר לקטינים ברשת, ואני מקווה שנצליח להגדיל את זה לתחומים נוספים.

יואב סגלוביץ': אחרי שאמרתי את הדברים הכלליים האלה, אני אתן עוד נתון אחד מעבר לכתבה של עקיבא נוביק, שגם אליה אני אתייחס, או לנתונים.

יואב סגלוביץ': זמן ההמתנה לשיחה נכנסת – הממוצע בשנת 2020 ו-2021 הוא 0.55 שניות, שבכל קנה מידה בין-לאומי, ארצי, זה נתון שהלוואי שכל הארגונים הממשלתיים יהיו מסוגלים לענות במהירות כזאת.

יואב סגלוביץ': אני אתן עוד התייחסות לעניין הספציפי שהעלית.

יואב סגלוביץ': באותו תאריך, ב-14 בנובמבר – ובדקתי את העניין הזה – בשעה 18:52 מי שהתקשרה היא נציגה של פורום סה"ר – פורום סה"ר זה סיוע והקשבה ברשת – על מנת לוודא שפוסט חירום שהיא שלחה למייל של המוקד התקבל על ידי המוקדנים ומטופל על ידם.

יואב סגלוביץ': באותה נקודת זמן היו כמה אירועי חירום שטופלו במקביל, אירועי חירום טלפוניים שחייבים לתת להם טיפול מיידי.

יואב סגלוביץ': המענה באמת היה ארוך מהרגיל, גם לדברי המתקשרת, שציינה במהלך השיחה שהיא רגילה שהמענה הוא מהיר יותר בדרך כלל.

יואב סגלוביץ': זאת אומרת, גם הפונה שפנתה יודעת שזה אחרת והיא לא הבינה למה היה פה עיכוב.

יואב סגלוביץ': המוקדנית גם ענתה לנציגת סה"ר, היא התנצלה על ההמתנה, היא הסבירה כי מטפלים במקביל בכמה אירועי חירום, היא עדכנה גם שהפנייה כבר התקבלה, כבר נמצאת בטיפול, וגם מסרה לנציגה מספר ישיר.

יואב סגלוביץ': בכל אירוע שם יש עמדה ראשונית ועמדה אחורית של אחמ"ש שנמצא באותו מקום.

יואב סגלוביץ': זאת אומרת, היא קיבלה גם אם צריך להגיע.

יואב סגלוביץ': זה בסדר שיש ביקורת, ולכן אני גם נותן לכם את הנתונים המדויקים האלה, אבל אחרי התשובה שקיבלתי אני יכול להיות גאה ש-105 עובד כפי שהוא עובד.

יואב סגלוביץ': לגבי הנתונים שביקשת, אז מבחינת תקן מצבה, אנחנו עומדים היום על תקן מצבה של שלושה קצינים, 17 נגדים, שמונה אנשי שירות לאומי, 13 אזרחים ושלושה סטודנטים.

מיכל מרים וולדיגר: כבוד סגן השר, כמה אזרחים אמרת?

יואב סגלוביץ': סליחה?

מיכל מרים וולדיגר: כמה אזרחים?

מיכל מרים וולדיגר: לא שמעתי.

יואב סגלוביץ': 13.

יואב סגלוביץ': חשוב לציין – ונחזור להתחלה – שזה באמת היה אירוע חריג.

יואב סגלוביץ': אמרתי שהנתון של שיחה נכנסת הוא 0.55 שניות, וזמן שיחה ממוצע – גם את זה ביקשתי שנבדוק, וזאת התשובה, למרות שלא שאלתם, אבל בדרך כלל זמן שיחה, כאשר מקבלים שיחה כזאת, הוא בערך 3.48.

יואב סגלוביץ': המוקד הזה הוא אחד המקומות היות-מפוארים שיש למדינת ישראל, ואני שמח על השאילתה.

יואב סגלוביץ': גם כאשר יש עיכוב, יש פה הסבר לכל דבר שהיה, גם לאותה נציגה של סה"ר, שעושים עבודת קודש.

מיכל מרים וולדיגר: תודה, כבוד השר, בהחלט, אני חייבת לומר, בהחלט מוקד מבורך.

מיכל מרים וולדיגר: כשהייתי בשירות הלאומי היו לנו בנות שעשו שם שירות, ביקרתי שם.

מיכל מרים וולדיגר: באמת באמת מבורך.

מיכל מרים וולדיגר: אני רק רוצה שאלת המשך.

מיכל מרים וולדיגר: סגן השר אמר שמדובר באירוע חריג, כי היו כמה אירועי טיפול חירום במקביל.

מיכל מרים וולדיגר: השאלה היא אם סגן השר יודע כמה פעמים קורה דבר כזה, כלומר, אם זה אחת לדור, ואז לא צריך לעדכן את מצבת כוח האדם, או שזה יותר שכיח.

יואב סגלוביץ': זה לא עניין של אחת לדור.

יואב סגלוביץ': גם באותו מקרה שהתקשרו, הפנו את אותה פונה למשהו אחר.

יואב סגלוביץ': גם אמרו לה שהאירוע בטיפול, זה לא מצב שהאירוע פה לא טופל.

יואב סגלוביץ': התלונה היא: למה חיכינו הרבה זמן.

יואב סגלוביץ': התשובה הייתה: זה הזמן שחיכינו, ונתנו לכם את הממוצעים, כמו בכל שירות.

יואב סגלוביץ': לעיתים יש אירוע חריג, ויש אירועים פחות חריגים, אז כנראה כשאני אומר ממוצע של 0.55 – כנראה לעיתים ממתינים ארבע או חמש דקות, ויש כאלה שמחכים גם עשר שניות.

יואב סגלוביץ': זה תלוי בטיב האירוע.

יואב סגלוביץ': בסופו של דבר אתה עושה ממוצע על מספר פניות, ולכן אני אומר: א.

יואב סגלוביץ': תשובה נקודתית, לעניין, לא הייתה שום בעיה עם האירוע הנקודתי; ב.

יואב סגלוביץ': נתתי לכם גם נתונים כלליים.

מיכל מרים וולדיגר: תודה.

מיקי לוי: תודה רבה.

מיקי לוי: שאילתה מס' 331, חבר הכנסת אמיר אוחנה – לא מגיע, לכן עוברים לשאילתה מס' 225.

מיקי לוי: חבר הכנסת איתמר בן גביר, בבקשה.

יואב סגלוביץ': לא מגיע, זה בוטל.

איתמר בן גביר: אדוני היושב-ראש, אדוני סגן השר, השרה – נדמה לי שראיתי אותה – כנסת נכבדה, השאילתה הזאת עוסקת באי-אכיפת החוק כלפי מסתננים.

איתמר בן גביר: מתיעוד שהגיע ללשכתי עולה שמסתננים הרוכבים על אופניים חשמליים ללא טסט או עוברים עבירות תנועה, אינם מקבלים דוחות ממערכת אכיפת החוק, לעומת אזרחי ישראל, שעליהם בוודאי אוכפים את החוק.

איתמר בן גביר: רצוני לשאול: 1.

איתמר בן גביר: כמה דוחות תעבורה חילקה המשטרה למסתננים בשנה האחרונה?

איתמר בן גביר: 2.

איתמר בן גביר: האם יש הנחיה שלא לאכוף את החוק כלפי מסתננים?

יואב סגלוביץ': נתחיל בתשובה השנייה.

יואב סגלוביץ': ממש לא קיימת הנחיה לא לאכוף, ועכשיו אני אתן את הנתונים.

יואב סגלוביץ': בשנת 2019 הוגשו 3,148 דוחות, בשנת 2020 – 6,974 דוחות, ובשנת 2021, נכון ל-16 בדצמבר 2021, הוגשו 11,417 דוחות.

יואב סגלוביץ': אני רק רוצה לתת פה דגש שהנתונים שאני נתתי, הנתונים האלה מציגים את כלל האכיפה כלפי הנתינים הזרים שאינם אזרחי ישראל.

יואב סגלוביץ': אני לא יכול מבחינה טכנית לדעת אם מקבל הדוח הוא עובד זר בעל אשרה, מסתנן, מבקש מקלט או תייר; זה כל האזרחים הזרים, אלה הנתונים.

איתמר בן גביר: יש לך מיפוי של המקומות – דרום תל אביב, לדוגמה, אילת, אשדוד – או שהנתונים הם רק נתונים כלליים?

מיקי לוי: זו, אני מבין, שאלת ההמשך.

איתמר בן גביר: כן.

יואב סגלוביץ': א.

יואב סגלוביץ': הנתונים הם נתונים כלליים.

יואב סגלוביץ': אם היינו נדרשים לתת נתונים כאלה, אני לא בטוח שאפשר לפלח את זה בצורה הזאת במערכות המידע, אבל מאחר - - -

איתמר בן גביר: אדוני סגן השר, במערכת המידע של המשטרה אי-אפשר לפלח לפי אזורים?

איתמר בן גביר: אתה ואני יודעים שכן.

יואב סגלוביץ': איתמר, אני מזכיר לך דבר אחד קטן, אולי שכחת: זו לא שאלת המשך, זו שאילתה חדשה, אז תשאל, כי זו לא שאילתה שאפשר לתת עליה את הפילוח, בוודאי לא בשליפה.

איתמר בן גביר: אני בטוח שגם בלי לשאול שאילתה חדשה אתה יכול לברר ולהגיד לי את זה.

איתמר בן גביר: אנחנו נפגשים כאן לא מעט.

יואב סגלוביץ': אבל מאחר - - -

איתמר בן גביר: אם אתה צריך שאילתה, אני אגיש שאילתה, אבל זה מעניין וזה חשוב לכולנו.

יואב סגלוביץ': חבר הכנסת בן גביר, הבן אדם האחרון שאפשר להגיד שהוא רוצה לגמור את מכסת השאילתות של חברי הכנסת זה אני.

יואב סגלוביץ': ביקשת ואני אנסה לעשות פילוח.

יואב סגלוביץ': בהזדמנות קרובה אני אתן לך תשובה.

איתמר בן גביר: תודה רבה.

מיקי לוי: תודה רבה.

מיקי לוי: שאילתה מס' 232, מאת חבר הכנסת בן גביר: הנפת דגל ישראל במערכת המכפלה.

מיקי לוי: בבקשה.

איתמר בן גביר: נכון.

איתמר בן גביר: בנושא הזה, אדוני היושב-ראש, כבוד סגן השר, גברתי השרה וכנסת נכבדה, אנחנו מדברים על יהודים שהגיעו למערת המכפלה עם דגלי ישראל.

איתמר בן גביר: כוחות של מג"ב לקחו מהם את הדגלים והורו לסגור את המערה לתפילת יהודים עד שיוחרמו הדגלים.

איתמר בן גביר: אז רצוני לשאול: 1.

איתמר בן גביר: האם הנפת דגל מדינת ישראל היא פרובוקציה פוליטית?

איתמר בן גביר: 2.

איתמר בן גביר: באיזו סמכות החרימו את הדגל?

איתמר בן גביר: 3.

איתמר בן גביר: היות שאנחנו רואים גם מה קורה מהצד כשנכנסים ערבים למערת המכפלה, מדוע אין אכיפה על הכנסת דגלי האויב?

יואב סגלוביץ': חבר הכנסת בן גביר, דגל מדינת ישראל מונף בראש מערת המכפלה בגאווה לאומית, אם יורשה לי לומר.

יואב סגלוביץ': הנפת הדגל בתוך מערת המכפלה מתקיימת באופן קבוע.

יואב סגלוביץ': אפשר לראות את זה, כל מי שמגיע גם לטקסים, בחוץ, בפנים.

יואב סגלוביץ': מערת המכפלה היא אכן מקום מורכב ורגיש, ולכן כל אירוע, כל פרט, נבדקים.

יואב סגלוביץ': עכשיו נדבר לגופה של השאלה, לגופו של האירוע.

יואב סגלוביץ': האירוע שאליו התייחסה השאילתה – מדובר היה במה שנקרא יום "חריג יהודי", שבו המערה פתוחה רק ליהודים.

יואב סגלוביץ': ביום זה הגיע אדם כשהוא מחזיק דגל ישראל, וכוונתו הייתה להיכנס – ואתה מכיר טוב את המקום – לתוך אולם יצחק, הנמצא בצד המוסלמי, בזמן חריג וללא תיאום ואישור מטעמנו.

יואב סגלוביץ': על כן, לא אפשרו את זה, ובצדק לא אפשרו את זה.

יואב סגלוביץ': אני אומר לך עכשיו, מעבר למה שכתוב או נאמר: בדקתי; טוב שלא אישרו את זה.

יואב סגלוביץ': הדגל נלקח והושב לו מחוץ למערה.

יואב סגלוביץ': כאמור, במערת המכפלה מתנוססים דגלי ישראל בכל פינה, והמשטרה תאכוף כל פעילות שאינה מתואמת עימה ואשר יש בה חשש להפרת שלום הציבור וביטחונו.

יואב סגלוביץ': לכן, פה אני מתנגד לאמירה שלך בפתיח.

יואב סגלוביץ': דגל ישראל הוא הדגל של מדינת ישראל, הוא הדגל שלך והוא הדגל שלי, אבל במקום שהוא לא צריך להיות בגלל אותם כללים שנקבעו, הוא לא יוכנס.

יואב סגלוביץ': לכן, באותו יום, באותו אירוע, באותו מקרה, באותו פרק זמן, בדין נהגה המשטרה.

יואב סגלוביץ': זאת התשובה.

איתמר בן גביר: שאלת המשך.

איתמר בן גביר: אדוני סגן השר, אני חושב שהטעו אותך, והטעו אותך כי אתה לא מכיר את המקום, כנראה.

יואב סגלוביץ': למה להעליב?

יואב סגלוביץ': למה אתה חושב שאני לא מכיר?

איתמר בן גביר: לא להעליב.

איתמר בן גביר: אתה יודע כמה אני מעריך אותך.

יואב סגלוביץ': למה לא מכיר?

איתמר בן גביר: להעליב אותך?

יואב סגלוביץ': למה לא מכיר את המקום?

איתמר בן גביר: קודם כול, אתה יודע שאני חושב שהיית אחד השוטרים המקצוענים במדינת ישראל.

איתמר בן גביר: אתה יודע היטב מה אני חושב עליך.

יואב סגלוביץ': אבל אני מכיר את המקום.

יואב סגלוביץ': לזה התכוונתי.

איתמר בן גביר: סליחה.

איתמר בן גביר: אז אני לוקח בחזרה גם את הדברים האלה, אבל אני כן רוצה להשכיל אותך, בסדר?

איתמר בן גביר: ננסח את זה ככה: אם "חריג יהודי" – רק יהודים נכנסים.

איתמר בן גביר: "חריג יהודי" – בוא נסביר גם לצופים שצופים בנו – זה חג יהודי, ואז מערת המכפלה, נכנסים בה רק יהודים.

איתמר בן גביר: אגב, יש גם "חריג ערבי", שרק ערבים נכנסים למערת המכפלה בחגים של המוסלמים.

איתמר בן גביר: מה הבעיה?

איתמר בן גביר: זאת אומרת, אם אתה אומר לי שנכנסים לאולם יצחק כשיש בו תפילה של ערבים והם רואים דגל, גם אז אני לא כל כך בטוח; אנחנו מדינה יהודית.

איתמר בן גביר: אבל כשהאולם מלא רק ביהודים, למה לא להפעיל שיקול דעת ולהגיד: זה דגל שלנו, כולנו גאים בו – אני יודע שגם אתה?

איתמר בן גביר: מה הבעיה בזה?

יואב סגלוביץ': אז זה בדיוק העניין.

יואב סגלוביץ': אנחנו הפעלנו שיקול דעת, ולא מכניסים לשם דגל ישראל, למקום הזה, לפי כללים שנקבעו לא היום ולא אתמול, לא לפני שבוע ולא לפני שבועיים.

יואב סגלוביץ': זה הכלל, זה הסטטוס קוו וזאת הדרך שבה נוהגים.

יואב סגלוביץ': לא היה פה שום חריג.

יואב סגלוביץ': ולכן אני אומר שמה שאמרת קודם, כאילו היה פה איזה שינוי מהמצב הנוהג ולא מאפשרים ללכת בגאון ובשמחה ב"חריג יהודי", להיכנס למערת המכפלה, זה פשוט לא נכון ברמה העובדתית.

מיקי לוי: תודה רבה.

מיקי לוי: אנחנו ניגשים לשאילתה הבאה, מס' 234, של חבר הכנסת בן גביר – תקיפת פעילת ליכוד.

מיקי לוי: בבקשה.

איתמר בן גביר: אנחנו מדברים על אירוע שהתרחש ב-25 בספטמבר 2021 במהלך הפגנה כנגד חברת הכנסת עידית סילמן.

איתמר בן גביר: ראש מטה מפלגת ימינה בחריש תקף באלימות את פעילת הליכוד חנה זרקא וגרם לה שבר ביד ימין ונקע ברגל.

איתמר בן גביר: היא הגישה תלונה במשטרה, והחשוד עוכב לחקירה.

איתמר בן גביר: רצוני לשאול: מה נעשה בעקבות התלונה שהוגשה ומה קורה עם החקירה?

יואב סגלוביץ': נכון להיום, אכן נפתח תיק ואכן הוא נמצא בחקירה.

יואב סגלוביץ': הוא הועבר לתביעה, וביקשו שם השלמות חקירה.

יואב סגלוביץ': ברגע שיסיימו, יקבלו את ההחלטה.

איתמר בן גביר: אבל זה הועבר לתביעה?

יואב סגלוביץ': כן.

מיקי לוי: תודה רבה.

מיקי לוי: אנחנו ניגשים לשאילתה הבאה, מס' 295, של חבר הכנסת איתמר בן גביר – תקיפת רועה צאן.

מיקי לוי: בבקשה.

איתמר בן גביר: עוד אירוע חמור שאני מדבר עליו הוא באמת תקיפת רועה צאן סמוך לחוות מעון.

איתמר בן גביר: ב-15 באוקטובר 2021 שמונה תוקפים חמושים באלות תקפו קשות קטין ישראלי, רועה צאן, סמוך ליישוב חוות מעון.

איתמר בן גביר: הקטין פונה לבית החולים סורוקה עם שבר בידו.

איתמר בן גביר: רצוני לשאול: 1.

איתמר בן גביר: האם האירוע נחקר?

איתמר בן גביר: 2.

איתמר בן גביר: האם נעצרו חשודים?

איתמר בן גביר: 3.

איתמר בן גביר: האם משטרת ישראל מתייחסת לאירוע הזה כתקיפה על רקע לאומני?

איתמר בן גביר: אגב, זאת הערה על מה שאדוני אמר לפינדרוס.

איתמר בן גביר: כלומר, יכול להיות שמגישים כתבי אישום, אבל אתה ואני יודעים שכשהמשטרה מייחסת מניע לאומני, זה כפל עונש, זאת התייחסות אחרת.

איתמר בן גביר: הרבה פעמים תיק שהוא בשלום הולך לבית משפט מחוזי.

איתמר בן גביר: זאת גם אמירה של המערכת, שלא תיתן לתקוף מישהו על רקע לאומני – אגב, יהודי או ערבי.

יואב סגלוביץ': קודם כול, לגבי האירוע, באמת אירוע תקיפה, אירוע שנחקר.

יואב סגלוביץ': היה שם עצור אחד, והוא הגיע לבית הדין הצבאי ושוחרר.

יואב סגלוביץ': היו שם עוד כאלה וצריך לבצע את המעצרים שלהם.

יואב סגלוביץ': התיק נמצא בחקירה, ואני מניח שברגע שישימו יד עליהם, למעשה יוגש כתב אישום, בהנחה שיהיו מספיק ראיות.

יואב סגלוביץ': הדבר האחרון – לגבי לאומני-לא לאומני.

יואב סגלוביץ': מבחינת ההגדרה, ברגע שייגמר תיק החקירה, תתקבל ההחלטה לפי הראיות שיהיו בתוכו אל מול התלונה שהייתה, כמובן.

איתמר בן גביר: אני אגיד לאדוני משהו, וגם שמענו את זה בשומר החומות בוועדה לביטחון פנים, והופתעתי מאוד.

איתמר בן גביר: הגישו כתבי אישום, אבל כששאלנו את פרקליטת מחוז ירושלים כמה מתוכם לאומנים, היא גמגמה ובסוף הסתבר שאף לא אחד.

איתמר בן גביר: אני אומר דבר כזה, ושוב, אני יודע שכשהפרקליטות מגישה, זאת גם אחריות שלה, אבל יש כאן גם עניין של המשטרה.

איתמר בן גביר: החקירה עצמה צריכה להיפתח באירועים כאלה על רקע לאומני.

איתמר בן גביר: זה שונה – זה משנה את היחס אל התיק, זה משנה את היחס של השופטים.

איתמר בן גביר: אני אומר לאדוני שאני לא נתקל בזה.

איתמר בן גביר: מרביצים לחרדים בשער שכם, תוקפים יהודים שהולכים בעיר העתיקה, אינתיפאדת טיק-טוק, עושים כל מיני דברים, והמניע הלאומני חסר מן הספר.

יואב סגלוביץ': אני אומר משהו כללי, שלא קשור לשאילתה הספציפית הזאת.

יואב סגלוביץ': לגבי ההחלטה אם לאומני או לא לאומני, הרבה פעמים היו אירועים – גם בעבר – כשזה התחיל, לא חשבו שהוא לאומני בכלל, והסתבר בחקירה לאחר מכן, והפוך, לכן צריך לראות את הראיות ולקבל החלטה.

יואב סגלוביץ': בוודאי, גם התלונה עצמה, הרקע שלה, מה שאומר המתלונן – זה משפיע.

יואב סגלוביץ': אני יכול להגיד לך לגבי התיק הזה, ההחלטה תתקבל אחרי שיאספו את כל החומרים, וגם יעצרו את מי שצריך להיעצר או את מי שמחפשים אותו, ואז תתקבל ההחלטה.

מיקי לוי: תודה רבה.

מיקי לוי: שאילתה מס' 296, של חבר הכנסת איתמר בן גביר – ניגוד עניינים של יועץ התקשורת.

איתמר בן גביר: אנחנו מדברים על ניגוד עניינים של יועץ התקשורת למפכ"ל המשטרה.

איתמר בן גביר: יועץ התקשורת אבי בניהו, המייעץ למפכ"ל המשטרה, תקף אותי כמה פעמים בכלי התקשורת – בלי למסור גילוי נאות, אגב, שהוא מייעץ למפכ"ל המשטרה.

איתמר בן גביר: לגבי הכסף שהוא מקבל או לא מקבל, אני שמעתי הצהרה שלו בטלוויזיה לפני כמה ימים, והוא אמר:

איתמר בן גביר: אני לא מקבל כסף.

איתמר בן גביר: בן גביר סתם אמר, אני לא מקבל כסף.

איתמר בן גביר: אז קודם כול – באמת לדעת אם ההצהרה הזאת נכונה.

איתמר בן גביר: בהנחה שההצהרה הזאת לא נכונה והוא מייעץ למפכ"ל בקטע התנדבותי, מה פתאום הוא מבקר חבר כנסת?

איתמר בן גביר: ממתי יועץ של מפכ"ל, יועץ של מישהו מהדרג של המשטרה, מכניס את עצמו לעניין הזה של פוליטיקה?

איתמר בן גביר: אגב, לא משנה אם הוא בעדי או נגדי.

איתמר בן גביר: מה פתאום הוא תוקף אותי?

יואב סגלוביץ': השאלה השנייה תלויה בשאלה הראשונה – האם הוא מייעץ למפכ"ל.

יואב סגלוביץ': התשובה היא לא.

יואב סגלוביץ': הוא לא מייעץ למפכ"ל, הוא לא מקבל כסף מהמפכ"ל.

יואב סגלוביץ': זאת התשובה הרשמית.

יואב סגלוביץ': לכן, כל מה שקורה – אני רוצה להתייחס – אבי בניהו הוא בן אדם פרטי.

יואב סגלוביץ': מה שהוא אומר כלפי מישהו – במקרה הזה אתה או לא משנה, כלפי מישהו – זה עניינו מול אותו אדם שהוא מדבר עליו.

יואב סגלוביץ': אי-אפשר לערבב, אי-אפשר לעשות סלט מטבוחה מכל האירוע הזה.

יואב סגלוביץ': הוא לא מייעץ למפכ"ל.

יואב סגלוביץ': נקודה.

איתמר בן גביר: קודם כול, מטבוחה זה דבר טוב, אבל אני מסכים איתך שלא כאן.

יואב סגלוביץ': לא אמרתי שזה רע.

יואב סגלוביץ': אמרתי: אי-אפשר לעשות מזה סלט מטבוחה.

איתמר בן גביר: אני לא עושה סלט מטבוחה.

איתמר בן גביר: אני אומר לך שלפי המידע שלי – אני חושב שגם הוא העיד על עצמו – בשומר החומות הוא הלך ושוחח עם המפכ"ל והסביר לו איך לעבוד עם התקשורת.

איתמר בן גביר: מה ההגדרה של "מייעץ"?

איתמר בן גביר: אולי כאן הבעיה.

איתמר בן גביר: אני לא יודע אם הוא יושב אצלו בלשכה כל היום וכל הלילה, אבל ברגע שהוא מרים אליו טלפונים ואומר לו: צריך להתנהל כך, צריך להתנהל אחרת, צריך לעשות א' וצריך לעשות ב', הוא יועץ לכל דבר.

איתמר בן גביר: הוא לא חבר קרוב של המפכ"ל.

איתמר בן גביר: גם אז, אגב, לך תדע מה הוא מנצל ומה הוא לא מנצל.

איתמר בן גביר: זה מפכ"ל, ריבונו של עולם.

יואב סגלוביץ': עוד פעם, אני אגיד משהו באווירה אינטימית, נעימה – פה אין הרבה אנשים ושקט:

יואב סגלוביץ': בכל פעם שיש שאילתה – לאו דווקא בשאילתה הזאת – אני גם בודק מעבר את כל הדברים.

יואב סגלוביץ': הרבה פעמים אני מסתכל ואני מוצא שחלק מהדברים נולדים מגזרי עיתונים, ולתקשורת יש חשיבות.

יואב סגלוביץ': נתקלתי גם בפרסום שהיה בעניין הזה.

יואב סגלוביץ': לכן אני אומר בצורה הכי ברורה: אבי בניהו איננו יועץ של המפכ"ל, הוא לא מייעץ לו.

יואב סגלוביץ': כולנו מדברים עם אנשים.

יואב סגלוביץ': תקשיב, בוא, לא נהיה תמימים – כולם מדברים עם אנשים.

יואב סגלוביץ': ראשי ארגונים מדברים עם אנשים.

יואב סגלוביץ': אני חושב שזה יהיה לא נכון ולא אמיתי להגיד אחרת.

יואב סגלוביץ': אבל התשובה העניינית: הוא לא מייעץ למפכ"ל.

יואב סגלוביץ': במקרה הזה, אני שם לרגע בצד את האירוע הזה.

יואב סגלוביץ': עוד פעם, כשמדברים על ניגוד עניינים, אני לא רוצה להיכנס לעניין.

יואב סגלוביץ': אבי בניהו הוא אדם פרטי, ולכן אני אומר: כל הדברים האחרים – אל תעשה את הערבוביה הזאת.

יואב סגלוביץ': היא לא קיימת במציאות.

איתמר בן גביר: אדוני סגן השר, נראה לך הגיוני שאדם שמדבר עם המפכ"ל באופן קבוע, במסגרת קבועה – לא משנה.

איתמר בן גביר: אני שוב אומר: זה לא יום חמישי ב-14:00; הוא מדבר איתו בראשון, שלישי, רביעי.

יואב סגלוביץ': אבל אף אחד לא אמר על רקע - - -

איתמר בן גביר: אז אני שואל אותך: האם זה נראה לך הגיוני שהוא תוקף חברי כנסת?

יואב סגלוביץ': לא, איתמר, אני חושב – חבר הכנסת בן גביר, אני חושב שאין פה סיפור של רקע קבוע.

יואב סגלוביץ': אני אמרתי שהוא איננו מייעץ למפכ"ל, נקודה.

יואב סגלוביץ': לא קשור לסיפורים אחרים שקשורים לפגיעה באנשים אחרים.

מיקי לוי: תודה רבה.

מיקי לוי: נראה לי שמיצינו את הנושא, חבר הכנסת בן גביר, עד תום ממש.

מיקי לוי: סחטת אותו.

איתמר בן גביר: משתדל לשאול שאלות, אדוני.

איתמר בן גביר: תודה.

מיקי לוי: תודה רבה.

מיקי לוי: אנחנו עוברים לשאילתה הבאה – 47.

מיקי לוי: חבר הכנסת איימן עודה ביקש את התשובה בכתב.

מיקי לוי: אם כך, נעבור לשאילתה 144 של חבר הכנסת איימן עודה: איומי ראש עיריית לוד.

מיקי לוי: בבקשה.

איימן עודה: כבוד סגן השר יואב סגלוביץ', ב-12 ביולי, בתום כנס בנוכחות השר לביטחון פנים פה בכנסת, שבו השתתף מאלכ חסונה, ראש עיריית לוד התקשר אל מר חסונה ואיים על חייו ובפגיעה ברכושו, תוך קללות והשמצות.

איימן עודה: רצוני לשאול: 1.

איימן עודה: האם בוצע בירור מול ראש העיר?

איימן עודה: 2.

איימן עודה: כיצד המשרד מתכוון לפעול בעניין זה?

יואב סגלוביץ': אגיד משהו כללי.

יואב סגלוביץ': קודם כול, הוגשה תלונה על ידי מר חסונה בעקבות העניין הזה.

יואב סגלוביץ': בדרך כלל, ככל תלונה כנגד נבחר ציבור, זו לא החלטה מיידית.

יואב סגלוביץ': זה עובר לאגף החקירות והמודיעין, שם מתקבלת ההחלטה מי, מה ואיך.

יואב סגלוביץ': זה נמצא בטיפול.

איימן עודה: כבודו יכול לדעת מתי נקבל תשובה?

איימן עודה: כי זה בסך הכול איום דרך טלפון, לא נושא כל כך מורכב וקשה.

איימן עודה: אז כמה חודשים זה צריך לקחת?

איימן עודה: דומני שכשה

איימן עודה: מצב הפוך – זה אבא של חלל, בן אדם שנהרג במאורעות הקשים ביותר.

איימן עודה: במידה שהמצב היה אחרת, אין לי ספק שהתשובה הייתה מאוד מהירה.

יואב סגלוביץ': קודם כול, אגיד משהו כללי, ברשותך, בלי כל קשר.

יואב סגלוביץ': קודם כול, אני מסכים אתך שאיום – בלי כל קשר למקרה הזה, איום על נבחר ציבור מקבל עדיפות, לא יעזור שום דבר.

יואב סגלוביץ': פה מדובר על תלונה כנגד נבחר ציבור, כשהתלונה היא בגין איומים.

יואב סגלוביץ': בכוונה, בשביל לתת באמת הסבר, חבר הכנסת עודה, לתת באמת הסבר, כאשר מדובר על חקירתו של נבחר ציבור צריך לבחון היטב אם יש תשתית מספקת לחקירה אל מול האירוע הזה.

יואב סגלוביץ': לא כל דיבור – אני אומר כללית, לא שמעתי מה היה באיום עצמו; לא כל אירוע, שיכול להיות לא סימפתי, לא אסתטי ולא נראה טוב, הוא אכן עולה בגדר עבירה פלילית.

יואב סגלוביץ': לכן בוחנים את זה, מרחיקים את זה מהתחנה הנוגעת.

יואב סגלוביץ': מי שמטפל בזה זה המטה הארצי במשטרת ישראל.

יואב סגלוביץ': התלונה עצמה הוגשה ב-12 ביולי.

יואב סגלוביץ': אנחנו נמצאים עכשיו לקראת סוף חודש דצמבר, אני מניח שלא ייקח עוד הרבה זמן עד שיקבלו את ההחלטה.

יואב סגלוביץ': יקבלו את ההחלטה, זו גם תהיה החלטה שתפורסם, זה לא מסוג הדברים שנסגרים בחדרי-חדרים.

יואב סגלוביץ': אני מבטיח לך, מאחר שגם נשאלתי בשאילתה, אראה שהדברים האלה בסופו של דבר – לא משנה מה מבחן התוצאה, אלא במבחן התהליך תתקבל ההחלטה.

מיקי לוי: תודה רבה.

מיקי לוי: אנחנו עוברים ל-155 – חבר הכנסת איימן עודה ביקש את התשובה בכתב.

מיקי לוי: אם כך, נעבור ל-294, של חבר הכנסת איימן עודה: רצח שביעי בכפר בענה.

איימן עודה: כן, רצח שביעי בכפר בענה.

איימן עודה: רביע חסארמה, שנרצח ביום 18 באוקטובר, הוא הנרצח השביעי בכפר בשנתיים האחרונות.

איימן עודה: הכתובת הייתה על הקיר בגלל סכסוך דמים בכפר, אבל המשטרה לא סיפקה למשפחה הגנה כדי למנוע את הרצח.

איימן עודה: רצוני לשאול: 1.

איימן עודה: האם נעצרו חשודים ברציחות?

איימן עודה: 2.

איימן עודה: אם לא – מדוע?

איימן עודה: 3.

איימן עודה: מה נעשה כדי למנוע את הרצח הבא בכפר בענה?

איימן עודה: 4.

איימן עודה: מה משרדך מתכנן לעשות למניעת הרצח הבא?

יואב סגלוביץ': נתחיל בכמה דברים עובדתיים.

יואב סגלוביץ': באירוע הזה בבענה זה כבר הנרצח השביעי בשנתיים האחרונות בסכסוך קשה מאוד, ואני יודע שלא מעט אנשים גם ניסו להגיע לפתרונות כאלה או אחרים בין המשפחות שם.

יואב סגלוביץ': התיק עצמו, שאתה מדבר עליו, התיק הספציפי הזה מטופל ביחידה מרכזית במחוז צפון והוא נמצא על סדר-היום במקום מאוד מאוד גבוה, גם לעצם העניין הספציפי הזה אבל גם בהתחשב בכל המעשים הקודמים, שגם הם נמצאים על סדר-היום.

יואב סגלוביץ': אזכיר שהסיפור התחיל בנובמבר 2019, ולמעשה שבעה האירועים האלה גבו, שבעה אירועים, תשעה נרצחים.

יואב סגלוביץ': תשעה נרצחים בשבעה מקרים, כאשר מתוך כלל המקרים האלה היה אירוע אחד שפוענח ויש שם כתב אישום כנגד רצח משולש שנעשה גם כן באותו סכסוך.

יואב סגלוביץ': אני אומר לך, חבר הכנסת עודה, שהנושא הזה נמצא על סדר-יום של המשטרה, עמוק מאוד.

יואב סגלוביץ': אני יכול להגיד לך דבר נוסף, שהוא נמצא במידה מסוימת גם, אם אפשר לקרוא לזה כך, על סדר-יום אישי שלי אל מול מה שאני עושה כיום.

יואב סגלוביץ': ברשות היושב-ראש, אני רוצה להרחיב בשתי מילים כלליות יותר, אחרי שאמרתי שהעסק הזה נמצא, לפחות מבחינתי ומבחינת המשטרה, בתשומת לב מאוד גבוהה.

יואב סגלוביץ': הנושא – ואני כן רוצה לשים את זה פה – הנושא הזה של נקמות דם באשר הן, בניגוד או בשונה מאירועים אחרים של סכסוכים, ארגוני פשיעה, כנופיות והדברים האלה, אלה דברים שבהם – אני אומר, בכל האירועים של ארגוני פשיעה, כנופיות, על הרקע הזה, רק משטרה צריכה לטפל; אין לי שום ציפייה מאף אחד לשום דבר, רק משטרה, זה תפקידה.

יואב סגלוביץ': אני כן אומר – ואני יודע שאלה דברים אולי לא פשוטים, ואני כן אומר אותם פה ואולי גם נסכים על חלקם – שבנושאים האלה, של נקמות דם, זה משהו יותר עמוק, וצריך לראות איך עושים טיפול הרבה יותר הוליסטי, ואני גם יודע שיש הרבה מאוד מאמצים.

יואב סגלוביץ': אני יודע שגם אתה לא פעם ולא פעמיים היית בניסיונות האלה ואחרים.

יואב סגלוביץ': אני חושב – ואני מעלה את זה כרעיון, כמחשבה: אחד הדברים המרכזיים שמשפיעים לעיתים זה הדרך שבה זה מתקבל בתוך ציבור באשר הוא.

יואב סגלוביץ': אני חושב שהמשימה הגדולה של כולנו – המשימה של המשטרה לפענח, לתפוס; המשימה שבה אני כן צריך את השותפות של כלל הציבור – של חברי הכנסת, אימאמים, מנהיגים, ראשי רשויות, מנהיגי ציבור, עמותות, באשר הם: את האנשים האלה, את אלה שמעיזים, מרהיבים עוז בנפשם, בשם הדבר הזה שנקרא "סכסוך דם", לפגוע באדם – והיום, לצערי, הפגיעה היא כבר לא במעגל ראשון, לעיתים במעגל שלישי, אנשים בכלל לא יודעים – היא להוקיע, לבייש, לגרום לאנשים האלה להתבייש בתוך הקהילה.

יואב סגלוביץ': אני אומר את הדברים האלה כי דווקא פה גם אני רואה סוג של עבודה מעבר לעבודת המשטרה הרגילה – שהיא חייבת להיות, וחייבים להגיע לפענוח – גם השיתוף.

יואב סגלוביץ': אני רוצה להגיד כמה מילים לחיוב על מה שקורה בזמן האחרון, אני מדבר על מנהיגות הציבור הערבי.

יואב סגלוביץ': אני נותן את הדוגמה עכשיו מכמה דברים שקרו בזמן האחרון, כי אנחנו מדברים פה על בענה, אבל סכסוך דמים מלווה אותנו בהרבה מקומות בארץ.

יואב סגלוביץ': היה גם את סכסוך הדמים באום אל-פחם, שבסופו של דבר בא ראש הרשות המקומית – אני משבח אותו על זה – ד"ר סמיר ראש העיר בא ואמר:

יואב סגלוביץ': מי שלא יעשה את זה, אנחנו נחרים אותו.

יואב סגלוביץ': הוא אמר את הדברים שאני אומר, רק הוא אומר את זה בזווית אחרת, בזווית המנהיגות האזרחית.

יואב סגלוביץ': זה קרה.

יואב סגלוביץ': זה לא משנה את העובדה שהמשטרה צריכה לתפוס את הפושעים האלה שהרגו את האנשים.

יואב סגלוביץ': אותו דבר, אני יודע היום שבסכסוך קשה מאוד שהיה באבטין רק לאחרונה, גם היום הגיעו לאיזשהו – בתחום האזרחי, נקרא לזה.

יואב סגלוביץ': אבל המשטרה צריכה לתפוס אותם, והיום הוגש גם כתב אישום נגד מישהו שירה שם, באבטין.

יואב סגלוביץ': היום הוגש כתב אישום בבית המשפט בחיפה.

יואב סגלוביץ': בסוף זה שילוב.

יואב סגלוביץ': אבל בניגוד לכל יתר הדברים – וגם בנצרת אותו סיפור שהיה עם שרפת הבתים.

יואב סגלוביץ': זה משהו שפה אני רואה בכובע שלי כרגע, גם כסגן השר לביטחון הפנים וגם כמי שמוביל את המאבק הכולל הזה בתחום הזה – אני משתף פעולה בכל התחומים, אבל גם בתחום הזה שיתוף פעולה.

יואב סגלוביץ': אני אומר לך, חבר הכנסת עודה, המשטרה – אבל אני גם ברמה האישית מגויס לגמרי, כי צריך לשבור את הפרדיגמה הזאת.

יואב סגלוביץ': אני מדבר על נקמות הדם.

יואב סגלוביץ': שם זה המקום היחיד שבו אני מבקש את הסיוע, את העזרה ואת החיבור.

יואב סגלוביץ': כל יתר הדברים – רק עבודת המשטרה.

יואב סגלוביץ': לכן – אני חוזר לשאילתה: הסיפור של בענה יושב פה ויושב פה, ואני אומר:

יואב סגלוביץ': אנחנו חייבים להגיע לפיצוח, להגיע למצב שמפסיקים את זה, אבל כן להעמיד את האנשים לדין.

יואב סגלוביץ': אין חוכמות, האנשים צריכים לעמוד לדין כי הם רוצחים.

איימן עודה: כבוד סגן השר, אני אמור לשאול, אבל רק אמירה ואני מסיים.

איימן עודה: באמירה הזו אני אומר לך בצורה הברורה ביותר: אין שום דבר בעולם שמצדיק נקמה.

איימן עודה: אני מגנה בתוקף כל נקמה.

איימן עודה: מי שביצע – הוא ביצע, ואף אחד אחר מהמשפחה שלו לא, רק הוא, ומי שאמור לטפל בו זה רק המשטרה, רק בתי המשפט, נקודה.

איימן עודה: אנחנו נמצאים בשנה שיש בה מספר ההרוגים הגדול ביותר – זו אחריות המשטרה.

יואב סגלוביץ': עוד פעם, איך אומרים, זה לא שיח בינינו.

יואב סגלוביץ': אני לא הסרתי את האחריות, אבל זה המקרה היחידי שברור לי שיש משמעות להוקעה החברתית, לביזוי של האנשים הרעים האלה, כי זה לא אחד ולא שניים.

יואב סגלוביץ': ולשים את התופעה הזאת על סדר-היום כדבר מגונה, שהאימאמים מגנים אותו, מנהיגי הציבור מגנים.

יואב סגלוביץ': לא רק מגנים, אלא גורמים לאנשים האלה להתבייש ולא להגיע בקהלם, כל אחד בקהלו.

יואב סגלוביץ': את זה אמרתי כאמירה כללית.

יואב סגלוביץ': החובה שלי, החובה של המשטרה, ברורה לגמרי.

יואב סגלוביץ': זה המקרה היחידי שאני אומר: אני צריך גם את העזרה החברתית המשמעותית ואני יודע שיש אותה.

מיקי לוי: תודה רבה, סגן השר.

מיקי לוי: שאילתה 303, של חבר הכנסת איימן עודה – הוא ביקש אותה בכתב, את התשובה.

מיקי לוי: בבקשה, תרשום לך.

מיקי לוי: תודה.

מיקי לוי: אם כך, אנחנו ניגשים לשאילתה מס' 283, מאת חבר הכנסת סעדי.

מיקי לוי: בבקשה.

אוסאמה סעדי: אדוני היושב-ראש, כבוד סגן השר, אני גם כאן על מנת לקצר, כי יש לנו גם ועדת פנים אחרי זה.

אוסאמה סעדי: אני ביקשתי שחלק מהשאלות יהיו בכתב, אז את 283 אני חושב שביקשתי בכתב.

מיקי לוי: לא, ביקשת את 304, אלא אם כן אתה רוצה לשנות.

אוסאמה סעדי: לא, להפך, 304 לא.

מיקי לוי: אז יכול להיות שנפלה טעות במזכירות.

מיקי לוי: אז 283, סגן השר, בכתב.

יואב סגלוביץ': אתה לא רוצה כבר שאני אתן את התשובה וזהו?

מיקי לוי: יש כאן מגמה, זה לא סתם.

יואב סגלוביץ': אני כבר פה, עבדתי קשה.

מיקי לוי: אבל אני הרי מכיר את חבר הכנסת סעדי, יש מגמה למה בכתב.

אוסאמה סעדי: מה?

אוסאמה סעדי: אפשר.

מיקי לוי: בבקשה.

יואב סגלוביץ': אני אומר, שנינו פה אז כאילו - - -

מיקי לוי: אז קדימה.

מיקי לוי: אם לא אכפת לך, חבר הכנסת סעדי, נלך לפי הסדר, הוא ייתן לך את זה, כי זה כבר מצוי בידו.

אוסאמה סעדי: אין בעיה.

אוסאמה סעדי: ביקשתי לחסוך.

מיקי לוי: אבל את הקבוצה האחרונה שביקשת: 306, 307 ו-308 נבקש מסגן השר בכתב, בסדר?

מיקי לוי: על דעתך?

אוסאמה סעדי: אין בעיה.

מיקי לוי: אוקיי, אז סגן השר, 283, בבקשה.

יואב סגלוביץ': אז עוד פעם זה קצת אולי בהמשך למה שהיה, דו-שיח או אמירות שלי לגבי מה שהיה קודם.

יואב סגלוביץ': הסיפור כאן – אני אענה ישר – הסיפור של מעשי הרצח זה אותו סכסוך דמים קשה מאוד שעדיין קיים בין משפחת ג'וע לבין משפחת אגבריה.

יואב סגלוביץ': לפי מה שאני יודע, וגם אתה יודע, הגיעו שם לאיזשהו – בקטע הזה, אבל עדיין זה לא פוטר את העניין שצריך לגלות את מקרה הרצח.

יואב סגלוביץ': יש פעילות מאוד מאוד גדולה בהקשר הזה.

יואב סגלוביץ': לאו דווקא – לא לאו דווקא, מדובר פה על אדם ספציפי שאתה שאלת.

יואב סגלוביץ': רק שאני אראה שאני לא מתבלבל – זה עורך דין, נכון?

אוסאמה סעדי: לא, עורך הדין זה אחרי זה.

יואב סגלוביץ': אוקיי.

יואב סגלוביץ': כל אחד חשוב.

יואב סגלוביץ': בעיקרון, הסכסוך זה סכסוך שמטופל בעצימות מאוד מאוד גבוהה בימ"ר.

יואב סגלוביץ': אני יכול להגיד שאני מניח שהוא מטופל ביחידה המרכזית של ימ"ר חוף עם הרבה מאוד מאמצים, שבחלק מהטיפולים אני הייתי מעורב ב-back של חלק מהם, לא בחקירות אבל בכל הפעילות הנוספת שקורית באום אל-פחם שמתקשרת לעניין הזה, ואנחנו מדברים פה למעשה על שישה מקרי רצח כבר באותו יום.

יואב סגלוביץ': מצוין פה אדם אחד’ אבל זה שישה מקרי רצח שסביב אותו סכסוך עקוב מדם.

יואב סגלוביץ': אני אומר לך, חבר הכנסת סעדי, שהדבר הזה מטופל וגם אני באופן אישי בתוך האירועים האלה במובן היותר רחב.

אוסאמה סעדי: תודה.

מיקי לוי: תודה רבה.

מיקי לוי: בבקשה, 304.

אוסאמה סעדי: זה על רצח, כבוד סגן השר, של עאסם סלטי מעילוט, ולחברי איימן עודה גם הייתה שאילתה בדיוק באותו נושא אבל הוא חייב לצאת לנגב עם חבריי ברשימה המשותפת.

אוסאמה סעדי: אז אני שואל: בתאריך 9 באוקטובר - - -

יואב סגלוביץ': אני רק מקווה שאם אתם עכשיו יוצאים לדרום, חבריך מהרשימה המשותפת, לא יהיו לי שאילתות לשבוע הבא.

אוסאמה סעדי: כן.

אוסאמה סעדי: בתאריך 9 באוקטובר נרצח עאסם סלטי מכדור תועה כשישב במרפסת ביתו בכפר עילוט כתוצאה מקרב יריות שהתנהל שם.

אוסאמה סעדי: המשטרה, שהגיעה למקום באיחור, לא הצליחה להפסיק את קרב הירי ולא הצליחה למנוע את הרצח.

אוסאמה סעדי: ברצוני לשאול: 1.

אוסאמה סעדי: מדוע המשטרה התעכבה להגיע לקרב הירי?

אוסאמה סעדי: 2.

אוסאמה סעדי: מדוע המשטרה לא הצליחה להפסיק את הירי לאלתר?

אוסאמה סעדי: 3.

אוסאמה סעדי: האם נתפסו חשודים?

אוסאמה סעדי: 4.

אוסאמה סעדי: אם לא – מדוע?

יואב סגלוביץ': נתחיל מהסוף.

יואב סגלוביץ': טרם נעצרו חשודים.

יואב סגלוביץ': אני יכול להגיד לך שאחרי שאני קראתי את השאילתה גם עשיתי בדיקה יותר לעומק.

יואב סגלוביץ': זה התחיל באירוע של קטטה גדולה בין משפחות, שקרתה התפרעות של נוכחים במקום.

יואב סגלוביץ': הקטטה עצמה הייתה בשעה 19:52 ואז היה יידוי אבנים בהתחלה בין המעורבים בין שתי המשפחות.

יואב סגלוביץ': הירי – והיה כוח במקום, נשלח כוח למקום בשל הקטטה, הירי לא היה במקום הזה, הוא היה במקום אחר.

יואב סגלוביץ': הירי במקום האחר הזה, קורבן הירי הוא אדם – זו גם הזדמנות להגיד, אי-אפשר לנחם על זה, זה בן אדם תמים חף מפשע שישב במרפסת ביתו ולמעשה נפגע מכדור בבטנו ולאחר מכן נפטר מפצעיו.

יואב סגלוביץ': המשטרה כן הייתה במקום.

יואב סגלוביץ': היא לא הייתה במקום הזה, היא הייתה במקום של הקטטה, אבל אז היה ירי במקום אחר שקשור לקטטה ומזה הוא נפצע ונהרג.

יואב סגלוביץ': ולכן אלה העובדות נכון לעכשיו.

יואב סגלוביץ': מבחינת הטיפול בתיק הזה, הדבר הזה נמצא למעשה בימ"ר צפון.

יואב סגלוביץ': היא נמצאת בהתקדמות גדולה, אני לא רוצה לפרט מעבר, גם אני לא יודע מעבר מתוקף תפקידי, אבל אני יודע שהיא נמצאת בהתקדמות גדולה.

יואב סגלוביץ': מדובר פה באמת בבן אדם חף מפשע שנפגע על לא עוול בכפו מאירוע שלא קשור אליו בכלל.

יואב סגלוביץ': הוא קשור לאחת המשפחות אבל הוא לא קשור לשום אירוע.

יואב סגלוביץ': הוא ביקר במקום.

יואב סגלוביץ': אני מקווה מאוד שיהיו בשורות טובות, ואם כן, אני גם רשמתי לעצמי, גם כמובן למשפחה, אבל תדע מזה.

אוסאמה סעדי: תודה, כבוד סגן השר.

אוסאמה סעדי: באמת המקרה הזה, כמו שאמרת, היה מקרה של בחור בתחילת חייו, נשוי טרי.

אוסאמה סעדי: אנחנו היינו עם המשפחה שלו, עם אבא שלו.

אוסאמה סעדי: אפילו אני דיברתי איתך לפני – עוד מעט יש שאילתה גם על המנוח ג'יהאד חמוד מדיר חנא.

אוסאמה סעדי: שתי המשפחות האלה עושות הפגנות כל שבוע, ואני אפילו פניתי אליך בעניין הפגנה מול תחנת שפרעם.

אוסאמה סעדי: המשפחה לא מרפה ולא תרפה עד שבאמת תראה שהמשטרה מגיעה לפושעים האלה ושהם יקבלו את דינם.

אוסאמה סעדי: אבל אם המשטרה הייתה באירוע של יידוי אבנים אז למה היה עיכוב עד שהיא הגיעה?

אוסאמה סעדי: אנחנו יודעים שעילוט היא לא - - -

יואב סגלוביץ': לא, לא, חבר הכנסת אוסאמה, האירוע עצמו היה מיקוד במקום שבאמצע קטטה גדולה מאוד עם יידוי אבנים וברדק אחד גדול.

יואב סגלוביץ': הירי שהיה לא היה מאותו מקום, ועד שהגיעו לאתר בכלל את הזירה – הרי הוא לא נפגע במקום, הוא היה במרפסת ונפגע מכדור והיה צריך לראות מאיפה בכלל היה אירוע.

יואב סגלוביץ': אז זו לא הייתה אותה זירה.

יואב סגלוביץ': אלה היו שתי זירות שונות.

אוסאמה סעדי: אבל אתה אומר שיש התקדמות, ואתה מקווה - - -

יואב סגלוביץ': אני אגיד משהו יותר כללי, וזה מתייחס אולי גם לכל השאילתות.

יואב סגלוביץ': האירועים האלה – כל רצח הוא רצח, זה לא משנה כרגע מי זה, אבל אני אומר עוד פעם, אירועים שבהם נפצעים ונהרגים אנשים חפים מפשע, אני יכול להגיד לך שזוכים, לפחות בזווית שאני רואה את הדברים, לקשב אחר, כי זה אנשים שבסופו של דבר לא מעורבים בדבר.

יואב סגלוביץ': הם לא קשורים לדבר והם נפגעו.

יואב סגלוביץ': וזה לא המקרה היחידי.

יואב סגלוביץ': אתה אומר דיר חנא, יש גם בעילוט, בעוד מקומות היו מקרים כאלה.

יואב סגלוביץ': אני יכול הגיד לך שהם תחת קשב מאוד גדול, גם בכובע שלי בתוך מה שאני מתעסק מעבר לעניין הזה.

יואב סגלוביץ': אבל אני מבטיח לך, ודרכך גם למשפחה, שזה לא יורד מסדר-היום.

אוסאמה סעדי: תודה.

מיקי לוי: תודה רבה.

מיקי לוי: נמשיך ל-272.

מיקי לוי: בבקשה.

אוסאמה סעדי: אדוני, השאלה היא בעניין רכבי הסעת האסירים והעצורים, מה שנקרא בלשון העממית הפוסטה, ותאי המעבר.

אוסאמה סעדי: בהמשך לדיון בוועדת הכספים מתאריך 12 באוקטובר, ברצוני לשאול: 1.

אוסאמה סעדי: מדוע, על אף התחייבות שב"ס לטפל בבעיה, לא נכלל נושא הפוסטה ותאי המעבר בתקציב 2022-2021?

אוסאמה סעדי: 2.

אוסאמה סעדי: האם יש אפשרות להקצות משאבים לטיפול בהסעות הכלואים, כאשר פעמים רבות נסיעה של שעתיים-שלוש אורכת 12 שעות וכוללת לינה בתנאים לא ראויים בתאי המעבר?

יואב סגלוביץ': קודם כול, לגבי התאים – בסיכום אגף תקציבים, כך אני הבנתי, תוסף תוספת ייעודית לשיפוץ אגפי המעבר בפריסה רב-שנתית.

יואב סגלוביץ': זה לא יהיה הכול במכה אחת אבל כן יטופל בפריסה רב-שנתית.

יואב סגלוביץ': העבודות מתוכננות להתקדם במהלך 2022.

יואב סגלוביץ': כלומר, במהלך השנה הקרובה.

יואב סגלוביץ': יש פה דבר נוסף.

יואב סגלוביץ': מתבצעת גם עבודת מטה לבחינת תנאי השהייה של כלואים במעברים וגם פתרונות בדגש על השמה מיטבית.

יואב סגלוביץ': כלומר, ככל שנהיה יותר טובים ביכולת שלנו לעשות את ההעברות הנכונות לקראת הדיונים בבתי המשפט, יהיה פחות בכלל כל העניין של טרטור ברחבי הפוסטה, שזה אירוע לא פשוט, קודם כול לעצורים והאסירים אבל גם מבחינת המערכת.

יואב סגלוביץ': לכן אני לא יכול להגיד לך שיהיה פה הכול במכה אחת, אבל כן זה היום נמצא באיזשהו תהליך אל מול שירות בתי הסוהר.

יואב סגלוביץ': הם מבינים את הבעיה.

יואב סגלוביץ': הם רוצים לייצר פתרונות טובים יותר ממה שנתנו עד עכשיו מתוך הבנת המצוקה וגם הצורך האמיתי.

אוסאמה סעדי: תודה, סגן השר.

אוסאמה סעדי: בוודאי לא במכה אחת, אף אחד לא מדבר על מכה אחת.

אוסאמה סעדי: אתה יודע שאני בתפקידי הקודם הייתי עורך דין ועסקתי בנושא הזה שנים על גבי שנים.

אוסאמה סעדי: אני אומר לך, שנים, אם לא עשרות שנים, שאנחנו מדברים על העניין הזה של הפוסטה.

אוסאמה סעדי: אתה, גם בכובע הקודם שלך, שהיית במשטרה, וגם יושב-ראש הכנסת, שהיה מפקד מחוז, העניין הזה של הפוסטה כל הזמן עולה ואני לא רואה שיש התקדמות.

אוסאמה סעדי: אתה יודע ואני יודע ויושב-ראש הכנסת הנכבד יודע כמה סבל גורם העניין הזה של הפוסטה לאסירים ולעצורים, שיוצאים לפעמים מהבוקר וחוזרים אחרי 20 שעות או לפעמים – אם מדובר בסופי שבוע, הם נשארים שישי-שבת במעבר באיילון ושם אין תנאים בכלל, אפילו לא תנאים מינימליים.

יואב סגלוביץ': אני יכול להגיד לך מה שהתקדם: א.

יואב סגלוביץ': יש בעיה, בוא נתחיל בזה; ב.

יואב סגלוביץ': לגבי המעבר או תאי המעבר, יש שיפור.

יואב סגלוביץ': היה שיפור גם במהלך השנים, גם מבחינת סוג הרכב, סוג הרכב שמעבירים.

יואב סגלוביץ': לצערי היו תקופות שגם לא היה מיזוג, היום כל הרכבים ממוזגים, זה גם לא כיסאות הברזל שהיו פעם, שאתה ואני זוכרים.

יואב סגלוביץ': יש פה תהליכים של התקדמות.

יואב סגלוביץ': אני מבטיח לך שאני אשים עין גם על זה, אבל אחרי שדיברתי עם שירות בתי הסוהר, הכיוון שלהם הוא כיוון לעשות פה שדרוג מאוד משמעותי.

יואב סגלוביץ': תראו, כל זמן שעדיין יש את הפיצולים, ואין מה לעשות, לפעמים יש עניין של הפרדות וארגוני פשיעה צריכים להפריד ולקחת ממקום למקום – המצב הוא שאנשים לא נמצאים באותו מקום, בית המשפט נמצא ליד וזה לא ישתנה.

יואב סגלוביץ': מה שיכול להשתנות זה התנאים הנלווים, כלומר, שתאי המעבר - - -

אוסאמה סעדי: בזמנו היה פיילוט, של שר המשפטים הקודם, אפרופו כל החוקים של היוועדות חזותית והזום ודיונים דרך הזום, להביא את בתי המשפט, להביא שופט.

אוסאמה סעדי: פעם במגרש הרוסים היו מביאים שופט לתוך מגרש הרוסים, הוא היה יושב שם והיו מביאים את העצורים, לא היה צריך להוציא אותם אפילו.

יואב סגלוביץ': חבר הכנסת אוסאמה, מאחר שאתה יודע גם את דעתי, אז אני אוריד את הכובע הרשמי של סגן השר לביטחון פנים.

יואב סגלוביץ': אתה יודע שדעתי היא שכך זה צריך להיות.

יואב סגלוביץ': נכון לרגע זה - - -

אוסאמה סעדי: אני אביא את ההסתייגויות שהביא חבר הכנסת סגלוביץ' על החוק הזה.

יואב סגלוביץ': לא, לא, אני לא מסתיר את דעתי.

מיקי לוי: אני מצטרף אליו.

מיקי לוי: לפחות בנושא מעצרים הצלחנו להקים בית משפט בתוך מגרש הרוסים.

אוסאמה סעדי: נכון, זה מה שאני זוכר.

אוסאמה סעדי: אני הופעתי בבית המשפט.

יואב סגלוביץ': אני לא מסתיר את דעתי וגם לא את עמדתי, כך נכון וכך צריך.

יואב סגלוביץ': לצערי גם בכובע שלי כאופוזיציה לא הצלחתי.

יואב סגלוביץ': אני לא משוכנע שבכובע שלי כקואליציה אני אצליח, אבל אין בינינו מחלוקת, גם לפחות לגבי שלושתנו, שכך צריך להיות, נעשה מאמץ להוריד את זה לשם.

יואב סגלוביץ': אני לא אסתיר את דעתי וגם לא מסתיר אותה.

אוסאמה סעדי: תודה.

מיקי לוי: אנחנו ניגשים ל-285, בבקשה.

אוסאמה סעדי: כן, זה הרצח של עורך הדין, מה שהזכיר סגן השר לפני כמה דקות.

אוסאמה סעדי: בתאריך 11 באוקטובר 2021 נרצח עו"ד ע'אנם פהמי ג'בארין, בן ה-43 מאום אל-פחם, ביציאתו מהמסגד, מירי של רוצח שחיכה לו וירה בו עם יציאתו מהמסגד.

אוסאמה סעדי: הוא מת לאחר מכן מפצעיו בבית החולים.

אוסאמה סעדי: ברצוני לשאול: 1.

אוסאמה סעדי: האם נעצרו חשודים?

אוסאמה סעדי: 2.

אוסאמה סעדי: מדוע לא פוענח הרצח?

יואב סגלוביץ': קודם כול, לא נעצרו.

יואב סגלוביץ': עשו הרבה מאוד פעילויות חקירה מאומצות בתיק הספציפי הזה, גם אני באופן אישי הייתי - - -

אוסאמה סעדי: היית בקשר עם המשפחה, אני יודע.

יואב סגלוביץ': עם אחיו?

אוסאמה סעדי: כן.

יואב סגלוביץ': בכל מקרה, אני אחלק את זה לשניים.

יואב סגלוביץ': הרוצח השפל עדיין לא הועמד לדין.

יואב סגלוביץ': אני כן שמח שקרה משהו, יכול להיות שחלק מהעצורים, על דברים אחרים, קשורים לעניין הזה.

יואב סגלוביץ': זאת אומרת, יש עצורים בתיקים אחרים, על דברים אחרים, ולא נמצאים כרגע באום אל-פחם.

יואב סגלוביץ': אבל התיק הזה כרגע לא מפוענח, זאת העובדה.

יואב סגלוביץ': אם אני יכול להתנחם במשהו אחד, בינתיים, שיש כרגע שקט באום אל-פחם.

יואב סגלוביץ': גם זה, מדובר פה על סכסוך ארוך, עקוב מדם, בתוך אום אל-פחם.

יואב סגלוביץ': זה לא אומר שלא צריך להמשיך לנסות לפענח ולהגיע לרוצח השפל הזה.

יואב סגלוביץ': התיק מטופל בימ"ר, יחד עם עוד קבוצת תיקים שקשורה לאותו סכסוך דמים קשה.

אוסאמה סעדי: תודה, סגן השר.

אוסאמה סעדי: אני אומר לך, שברגעים האלה כנראה שיש ירי ויש פגיעה קשה, אנושה.

אוסאמה סעדי: יש ידיעות שמי שנורה ונפגע הוא נרצח, אבל זה לא עוד - - -

יואב סגלוביץ': עכשיו?

אוסאמה סעדי: עכשיו, עכשיו, בכפר נחף.

אוסאמה סעדי: אם זה יהיה באמת רצח ולא פגיעה קשה אנושה, אז זה הרצח ה-127.

אוסאמה סעדי: אנחנו עברנו את השיא שהיה בשנה שעברה, 113.

אוסאמה סעדי: חלק מההרתעה זה לתפוס את העבריינים האלה, כי ברגע שהעבריינים האלה, הפושעים האלה, הרוצחים האלה, לא ייתפסו, לא יועמדו לדין, לא ימוצה הדין ולא יישארו שנים על גבי שנים מאחורי סורג ובריח, אז כנראה שלצערנו אנחנו נמשיך לשאול את השאילתות האלה.

אוסאמה סעדי: ותאמין לי, אני לא רוצה לשאול אף שאילתה בנושא הזה.

יואב סגלוביץ': א.

יואב סגלוביץ': אני יודע, שנינו פה ממש לא בוויכוח, כולנו באותו צד של המתרס, רוצים להחזיר פה שליטה וסדר ולהעמיד עבריינים לדין ולתת לאנשים שקט ושלווה.

יואב סגלוביץ': זה חלק מהתפקיד האישי שלי היום.

יואב סגלוביץ': אני כן חושב, מאמין, יודע, שהולך להיות או יתחיל להיות שינוי בעניין הזה.

יואב סגלוביץ': אמרתי קודם – לא שמתי לב אם היית נוכח, אני מתנצל, אבל בשאילתה אחרת אמרתי לחבר הכנסת איימן עודה שיש דבר אחד שאני יודע, שאני צריך פה משהו יותר רחב בנושא של נקמות דם.

יואב סגלוביץ': אני שם רגע בצד את ארגוני הפשיעה, סכסוכי כנופיות וכל הדברים האלה, ששם אני כרגע לא איש בשורה.

יואב סגלוביץ': אבל אני כן יודע ששילוב מערכות, מצד אחד אכיפה מאוד אגרסיבית ונוקשה של משטרה, וגילויים, אל מול טיפול הוליסטי יותר בתוך החברה, יכול להביא להקטנת התופעה, אני לא יודע אם לחיסולה.

יואב סגלוביץ': אני כן חושב שבשנה הקרובה שתהיה – אני מאוד מקווה, שבתחום הזה לפחות יהיו פחות שאילתות.

יואב סגלוביץ': זה אומר פחות נרצחים, ואני אצטרך פחות לענות על דברים, כי כולנו נמצאים באותו צד.

יואב סגלוביץ': מבטיח לך שיהיה את השינוי הזה.

אוסאמה סעדי: תודה.

מיקי לוי: 286, בבקשה.

אוסאמה סעדי: כן, לצערנו הרב זה עוד רצח.

אוסאמה סעדי: בתאריך 13 באוקטובר 2021 נרצח ג'יהאד חמוד בן ה-33 מדיר חנא, מירי.

אוסאמה סעדי: באותו מקרה נפצעו עוד שניים והמנוח מת מיד.

אוסאמה סעדי: ברצוני לשאול: 1.

אוסאמה סעדי: האם נעצרו חשודים?

אוסאמה סעדי: 2.

אוסאמה סעדי: מדוע לא פוענח הרצח?

יואב סגלוביץ': קודם כול, לא נעצרו עוד חשודים בתיק הספציפי הזה ודיברנו על אותו רצח שהיה בלוד.

יואב סגלוביץ': גם פה, אם אני יכול להגיד מילה, דיר חנא, זה מקום שהיה מאוד שקט עד האירוע הזה.

יואב סגלוביץ': לדעתי, שנים קודם היה מאוד שקט.

יואב סגלוביץ': אני יכול להגיד לך, שהוא במיקוד מאוד מאוד גבוה.

יואב סגלוביץ': אבל צריך להבין, אתה יודע את זה, זה תיק רצח, אומנם זה היה באוקטובר, זה נראה לפני המון זמן, אבל זה ייקח את הזמן שלו.

יואב סגלוביץ': אני יכול להגיד לך, שהוא במיקוד וקשב מאוד מאוד גדול על מנת להגיע לממצאים ולהעמיד את העבריין לדין.

יואב סגלוביץ': אם אני יכול להגיד משהו נוסף, אני יודע מה המשמעות האדירה של העלאת אחוז הגילוי בתיקי הרצח בחברה הערבית, כלפי החברה הערבית, כלפי כולם.

יואב סגלוביץ': אני יכול להגיד לך, שיש לזה דגש מאוד מאוד גדול של המשטרה, של הפרקליטות וגם באופן אישי שלי.

אוסאמה סעדי: תודה.

אוסאמה סעדי: אני מכיר את המשפחה הזאת היכרות אישית, הייתי בדיר חנא, אתה יודע, זה כפר שכן שלנו ואני מכיר את המשפחה, את האבא, את האימא ואת כל המשפחה.

אוסאמה סעדי: הם, מאז הרצח, יומם ולילה, הפגנות מול המשטרה, הפגנות במקום הרצח, והם רוצים לדעת דבר אחד: מי רצח את הבן שלהם.

אוסאמה סעדי: באופן כללי אתה צודק, אם יש נקמת דם, כמו במקרה באום אל-פחם, והיינו אצל ראש העיר, סמיר מחאמיד, ואני מקווה שההודנה, הסולחה, היא בדרך ושסכסוך הדמים הזה, שגם היה בטורעאן וגם במקרים אחרים, שנצליח לשים לו קץ.

אוסאמה סעדי: אבל אם לא נצליח להעלות באופן משמעותי את אחוז הפענוחים, הרציחות יימשכו וכוח ההרתעה ילך ויקטן, כי הרוצחים הפוטנציאליים יראו שקל מאוד לרצוח ואולי יש רוצחים שכירים, אז הם מקבלים גם גמול על זה ואז הם אומרים, אנחנו לא נתפסים.

אוסאמה סעדי: צריך להעניש ביד קשה כל מי שחושב בכלל לקטול חיים.

אוסאמה סעדי: זה התפקיד של המשטרה, זה לא התפקיד שלנו ולא של אף אחד אחר.

יואב סגלוביץ': צודק במאה אחוז, אני לא מטיל את זה על אף אחד, רק משתף אותך בעובדה הבסיסית שזה נושא מרכזי כרגע, גם העלאת אחוז הפענוח, אפרופו גם חלק מהצעות החקיקה שאולי אתה פחות אוהב ואני יותר אוהב, הן גם כן בכיוון הזה, אבל זה לדיון אחר.

אוסאמה סעדי: נכון.

אוסאמה סעדי: תודה.

מיקי לוי: נותרו - - -

יואב סגלוביץ': את השאר אני מבקש בכתב.

יואב סגלוביץ': ביקשתי בכתב.

מיקי לוי: 306, 307, 308, אם לא אכפת לך, סגן השר.

יואב סגלוביץ': לפחות משהו, לגבי 307, רק שתדע - - -

מיקי לוי: אז אולי בוא נסכם אותו.

מיקי לוי: בוא נטפל ב-307.

מיקי לוי: בבקשה.

אוסאמה סעדי: בתאריך 20 באוקטובר 2021 נמצאה גופתו של אחמד עווד טאהא, בן 42, תושב כפר קאסם, כאשר נמצאו סימנים של אלימות על גופתו.

אוסאמה סעדי: 1.

אוסאמה סעדי: האם נעצרו חשודים?

אוסאמה סעדי: 2.

אוסאמה סעדי: מדוע לא פוענח הרצח?

יואב סגלוביץ': פניתי אליך על זה, כי אני חושב שזה אחד המקרים, לדעתי, שגם כן בשיחות שלנו פה במסדרון דיברת וגם הראית לי דברים מסוימים שקשורים לאירוע הקשה הזה.

יואב סגלוביץ': זה היה בטול כרם, נכון?

יואב סגלוביץ': אז יש, נכון לאתמול, אני חושב, אני מקווה שאני לא טועה, כרגע יש עצור באירוע הזה.

יואב סגלוביץ': אני לא יודע פרטים מעבר לזה, אבל יש עצור באירוע הזה, ומקווה שהאירוע יפוענח.

אוסאמה סעדי: מסיימים באופטימיות.

מיקי לוי: היה כדאי.

יואב סגלוביץ': האמת היא שקיבלתי את העדכון הזה היום כשהתכוננתי לתת לך את המענה, ובדקתי את הדברים.

אוסאמה סעדי: תודה רבה.

מיקי לוי: אז החוב לחבר הכנסת סעדי נשאר – 306, 308.

מיקי לוי: העירו את תשומת ליבי שלכאורה חבר הכנסת צריך – לא לכאורה; חבר הכנסת צריך להגיש את הבקשה בכתב, אבל אנחנו נדלג על הגשר הזה ואני אתווך בין שניכם.

אוסאמה סעדי: אפשר להגיש עכשיו בקשה בכתב.

מיקי לוי: לכן אני אומר:

מיקי לוי: אמירה עדיפה לפעמים.

אוסאמה סעדי: כן.

אוסאמה סעדי: תודה.

אוסאמה סעדי: תודה.

מיקי לוי: תודה לסגן השר על העבודה הקשה, גם בהחזרת התשובות.

מיקי לוי: ליקוט החומר הוא לא פשוט.

יואב סגלוביץ': אם מותר להגיד מעל הדוכן: תודה לגילי.

מיקי לוי: גילי, תודה רבה.

מיקי לוי: הודעה לסגנית מזכירת הכנסת, בבקשה.

ראדה חסייסי: ברשות יושב-ראש הכנסת, הינני מתכבדת להודיעכם, כי הונחו היום על שולחן הכנסת, לקריאה שנייה ולקריאה שלישית: הצעת חוק הבחירות (דרכי התעמולה) (תיקון מס' 38), התשפ"ב–2021, שהחזירה ועדת החוקה, חוק ומשפט; הצעת חוק לפינוי שדות מוקשים (תיקון – הוראת שעה) (תיקון), התשפ"ב–2021, שהחזירה ועדת החוץ והביטחון.

ראדה חסייסי: תודה.

מיקי לוי: תודה רבה.

מיקי לוי: תם סדר-היום.

מיקי לוי: הישיבה הבאה תתקיים מחר, יום רביעי, כ"ה בטבת התשפ"ב, 29 בדצמבר 2021, בשעה 11:00.

מיקי לוי: ישיבה זו נעולה.